Mulilo Uutamani: Kasimpe Kapindaudwe Lino Koololwa Print\nMulilo Uutamani: Kasimpe Kapindaudwe Lino Koololwa\nMubuzyo:Hena aabo basulaika luzyalo lwa Yahuwah bayoosubulwa cakuteenkela kwamisela iitamani kukabe kutamani?\nBwiinguzi bwa Bbaibbele: Nee kaka, peepe. Bayoo nyonyweedwa limwi. Basofweede “bayookoswedwa” limwi kukabe kutamani. “Bayoonyonyookela limwi”. Bayoo “wumpwa,” “bayoosyukutwa mulilo,” alimwi “bayoojaigwa” amulilo cakuti “tabacini kuliko." Bayoobaanga “kunyina pe anibakaliko."\n7Pele uusofweedeuyoolobelela kukabe kutamani mbubonya mbuli bufumba bwakwe, aabo bakamwizi bayoobuzya kuti, Ino uli kuli? . . .26 Musinze woonse uyooyubila mumasena aakwe aamaseseke: Kufumbwa nzyaakajanide ziyoomumanina, amulilo uutafulidwi uyoomusyukuta, uyootenta zyoonse zili muŋanda yakwe..\n2Ino calikunooba caabilo nzi cizwa kuli Yahuwah wakujulu eeco ncaali kunoondipa, alwalo lukono lwangu noluli buti kuzwa kuli Singuzuzyoonse?3Sena malweza taababooleli bantu bataluleme, amapenzi sena taakasikili basizinyonyoono?\n6Ulanyonyoona aabo babeja. Yahuwah, ulasesemwa silweeno uulaanyota yakutila bulowa.\n5Webo watapatila bamasi, wabanyonyoona basofweede,waziminganya zina lyabo lyoonse kukabe kutamani. 6Ma! Basinkondoma bamaninina, banyonyooka cakutabonwa, minzi yabo waizyula; Taakwe pe uuciyooiyeeya.\n17Basizibibayoopindulwa kuba civwunwe,[“mulilo uutamani= H7585: Shilo (cuumbwe)] . . . abamasi boonse bakaka Leza.\n6Uyoobawisizya makala aamulilo uuyaka wamabwe aasalufa, ayoowa mbuli mvwula aluuwo luungisya: eeci nceciyooba cisubulo cibeelede.\n9Uyoobasowela mubbibi lyamulilo muciindi waakulibonya mubukali Bwako; Yahuwah uyoobakwempula mubukali Bwakwe, Alimwi uyoobasyukutya amulilo wakwe.\n5Nkaambo tababikki myoyo kumilimo ya Mwami Yahuwah, nikuba kuncito zyamaanza Aakwe, Walo uyoobanyonyoona, takababukulusyi limbi pe.\n9Nkaambobayoonyonyoonwa basofweede; Pele bayookona nyika aabo balindila Mwami Yahuwah.10Kwainda kaindi kaniini buyo, basofweede tabacinooliwo; tabakajaniki nikuba kuti ukabalangaule mubusena bwabo, pele kucinoonyina busena bwabo.11 Pele babombede myoyo bayookona nyika, bayookkala akulikkomanisya muluumuno akukupuka.\nCinyonyoono ababisyi bayoonyonyoonwa mumulilo uuvwilima atalaa nyika eeyi: " Pele majulu anyika, aayo ngotubona ciindi cino, aakabambwa ajwi ndeenya, ayobwedelwa mulilo kusikila buzuba bwalubeta akunyonyooka ooko kuboolela bantu batakwe mulemeko basikasampu-sampu." (2 Petulo 3:7)\nBabombe mumyoyo bayookona Nyika Mpya eeyo Mwami Yahuwah njayoobamba: “Nkaambo mbubonya mbuli julu lipya anyika mpya, eeyo Ime njeyoolenga mboziyookkalilila kumbele lyangu, mbwaamba Mwami Yahuwah, mbubonya oobo zina lyangu abalunyungu lwangu mbobayookkalilila.” Izaya 66:22)\n20 Pele basofweede abasizibi bayooloba; basinkondonyina a Mwami Yahuwah bayookokonyana mbuli maluba, bayoozimaana.Bayooyangalala akuunduluka mu busi.\n34Kobamba nzila zya Mwami Yahuwah, akulangila muli Nguwe, walo uyookulemeka webo akukukonya nyika; unooyoolibwenene kacicitika eeco ciindi basizibi baakusubulwa.35Ndakabona sizibi ulaalunya kalisumpula, kalisumpula mbuli mulombe waku Lebanoni. 36Pele wakazaya alimwi taakaciliko pe; Ncobeni Ime ndakamulangaula, pele ndakajana kuti taciwo, nindakamulangaula nsiindaamubona pe.37Langisisya muntu uutakwe kampenda, bonesya muntu uuluzi; uyoojana kuti siluumuno nguujana coolwe kumamanino.38Pele basofweede uyoobanyonyoona antoomwe boonse; kunyonyweedwa limwi ngamamanino aabo.\n1Nkaambo nzi webo oosofweede ncolidunda mubusofwaazi, Webo omuntu wanguzu?. . .5 Mwami uyookujaya mbweenya buya ayebo kukabe kutamani; Walo uyookutola kooko, akukutapaula kuzwa mucikkalilo cako, Alimwi uyookudadula kuzwa munyika yabazumi.\nMwami Leza Singuzuzyoonse, ulaita nyika yoonse, ulaiita kuzwa kupaswida zuba kuyoosikila nkolibbilila. Kuzwa ku Ziyoni munzi wakwe weebeka, Leza ulabala. Mbwaasika Leza wesu takooumuna buyo pe, kumbele lyakwe kuli mulilo uusyukutya, kubbubbula guwo mumbali lyakwe. Uloompolola majulu anyika, uloompolola kuti abeteke bantu bakwe. Naompolola ulati, “Nobasalali bangu amubungane, nywebo nomwakapanga cizuminano andime muzipaizyo.”\n23Mudindi lyalunyonyooko moyoowaalila babyaabi, O Mwami Yahuwah, myaka yabaabo batila bulowa akucenga iyootwentana, iyootwentana ikabe cisela, pele mebo nsyoma muli Nduwe.\n13Cabukali ubanyonyoone balo,ubanyonyoone kuti batakajaniki limbi. Eelyo kuyoozibwa munyika yoonse kuti, Elohimu nguulela Jakobo kusikila kumagolelo aanyika.\n18 Kwaamba masimpe ubabikka abutezi; Webo ulabawisya akubanyonyoona.\n27 Boonse aabo batantamukide Nduwe bayooboola;Webo ulabanyonyoona boonse batasyomeki kuli Nduwe bakusulaikila kuya kubumambi.\n14 Batande mbuli mulilo mbuusyukutya cisaka, batande mbuli kumyala kwamulilo wuumpa zilundu. 17 Abausigwe nsoni bagambwe,abalobe kabafwide bweeme.\n7 Nikuba kuti basizibi balamena mbuli bwizu, nikuba kuti boonse bacita zibi balafwefwema, pele mbambabo aabo bayoonyonyoonwa mane kukabe kutamani.\n9Masimpe, basinkondonyoko O Yahuwah, masimpe, basinkondonyoko bayoonyonyoonwa, bacita zibi bayoomwaisigwa.\n10 Makala aanyeka abawide, basowelwe mumulilo, abasowelwe mumalindi aantimba cakuti batakabuki limbi pe.\n20 Boonse aabo bamuyanda, Mwami Yahuwah ulabavwuna: pele basizibi boonseulabanyonyoona.\n22Pele basizibi bayoonyonyoonwa munyika, batasyomeki bayoodadulwa akugwisigwa muli njiyo.\n11Kumamanino aabuumi bwanu muyootongela, Eelyo mwaakutyoka misana, nguzu anyama yamubili zyamumanina. 12Muyooti, “Maawe! ndaakaka kwaambilwa, moyo wangu wakasampaula lulayo.”\n25 Ciindi guwo nolyuungisya basizibi balatolwa, pele baluleme balaima nji lyoonse alyoonse.\n28Lulangilo lwabaluleme luyoobaletela kukondwa, pele lulangilo lwabasizibi nkulangila kunyonyoonwa.29Nzila ya Mwami Yahuwah ncikwabilizyo kuli baabo baluleme, pele kuli baabo bacita zibi lunyonyooko luyoosikila mbabo.30Muntu uululeme takazyulwi, pele sizibi takakkalilili munyika.\nBikkila maanu aawa: Basofweede abateempwi bayoonyonyoonwa; bayoolobela limwi akufwa kukabe kutamani. Tabakiikoni Nyika Mpya eeyo Yahuwah njayoolenga. Kwaambilizya baluleme, Yahuwah waamba kuti, "Mbubonya mbuli julu pya anyika eeyo njooyoolenga mboziyookkalilila kunembo lyangu, mbwaamba Mwami Yahuwah, mbubonya oobo zina lyangu abalunyungu lwangu mbobayookkalilila. (Izaya 66:22)\n7 Bantu basizibi balaatulwa, tabacibonwi limbi, pele ŋanda yabaluleme ilaima nji.\n13 Ooyo uusampaula lulayo uyoonyonyoonwa, Pele ooyo uuswiilila mulawo uyoolumbulwa.\n28Pele kunyonyoonwa kwa bazangi abasizibi kuyoobeda aciindi comwe, aabo basulaika Mwami Yahuwah bayooloba. . .\n31Mbubonya mbuli butonje mbobunga bwatentwa ansasi yamulilo, mbubonya oobo abalo basintanze mbubayoonyonyoonwa amilimo yabo mibi beni. Nkabela taakwe muntu uutikakonzye kuzima mulilo wa lunyonyooko lwabo.\nBikkila maanu aawa: Basofweede bayoonynyoonwa amulilo, bayoosyukutwa amulilo. “Kunyina pe uutikakonzye kuzima” mulilo ooyu, nkaambo ‘tuuzimiki.” (Mateyo 3:12; Luka 3:17) Kuzima mulilo caamba “kulesya kuvwilima.” Mumabala amwi, kunyina pe muntu uutikakonzye kuzima mulilo ooyu. Tuukazimi kusikila zyoonse zyikonzya kuyaka akuumpwa mumulilo ooyo zyikamanine kuumpwa akuvwilima. Basofweede bayooumpwa ncobeni kusikila bakabe mbuli twe.\n“Kasimpe amulange, buzuba bulasika, bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli bwizu mumulilo, kasimpe buzuba oobo buboola buyoobatenta amulilo, mbwaamba Mwami Yahuwah Singuzuzyoonse. Taakwe muyanda nuuba mutabi wabo ngobayoosiilwa pe. 2Pele nywebo nomulemeka zina Lyangu, zuba lyabululami liyoopasuka kalijisi amumuni uuponya. Muyoozwida anze akutambala mbuli boombe nobazwa mucimpati. 3Mubuzuba mbwendiyoocita zintu eezi muyoolyatauka babi, bayooba mbuli twe kutusindi twanu, mbwaamba Mwami Yahuwah Singuzuzyoonse. Malakayi 4:1-3)\n24Mbuli mulilombuunyesyela lyo misunta yabwizu, ambuli bwizu buyumu mbobuvwilima mumulilo, mbubonya oobo miyanda yabo iyoobolela limwi. Maluba-luba aabo ayoopepuluka mbuli kasuko, nkaambo bakaka mulawo wa Mwami Yahuwah wamakamu, alimwi akusampaula majwi aa Uusalala wa Isilayeli.\n* Izaya 10:16-18\n16 Lino Mwami Yahuwah wamakamu, uyootumina bulwazi oobo buzoocisa zinkuntumina zyabasilumamba bakwe. Kunembo lyabulemu Bwakwe, uuyookutula mulilo uutazimiki mumibili yabo. 17Yahuwah, nguwe mumuni wa Isilayeli uyooba ngomulilo. Yahuwah Uusalala wa Isilayeli uyooba mabanga-banga aamulilo aayookonzya kutenta akunyonyoonena limwi zyoonse mubuzuba bomwe buyo, naaba mamvwa azisonso. 18Zisaka Zyakwe zyeebelwa amyuunda yambolezi Yakwe, zyoonse antoomwe muya amubili; Alimwi yoonse iyoosyukuta amulilo mbuli bumana muntuuufuluka kuciswa.\nBikkila maanu aawa: Kwaambilizya kunyonyoonwa kwalumamba lwaku Siliya; Aawa tujana cishinshimi kacaambilizya mamanino aabasofweede eelyo lubeta lokwa Yahuwah lwaakukosozya makani.\n25Mukaindi kaniini buyo ndilaleka kumunyemena, bukali Bwangu bulabukila mbabo kuti banyonyoonwe.\n9Amubone, buzuba bwa Mwami Yahuwah bulasika, mbuzuba bwaluciso, mbuzuba bwabukali, nkabela basizibi boonse bayoonyonyoonwa. Nyika iyoosyaala buyo kiinyina acintu; Alimwi Walo uyoonyonyweeda limwi babisyi kuzwa muli njiyo..\n11O Mwami Yahuwah, eelyo janza Lyako liliimikide, pele tabaliboni pe. Pele batondezye luyando lwako kuti bausigwe nsoni mukuyandisya kutembaulwa abantu; Inzya mulilo ooyo uubambilidwe basinkondonyokoubasyukute.\n14Lino balifwide, tabaciponi, bantu aabo bafwide tabakakonzyi kubuka pe. Wakabasubula akubanyonyoona, wakacita kuti kabataciyeeyegwi pe.\n6 Mwami Yahuwah Singuzuzyoonse uyooboola amabbalu-bbalu, mukuzungaana kwanyika, amuzunzumina mupati, akubbubbulisya guwo pati abbalabala lyamulilo uusyukuta.\n27Amubone zina lya Mwami Yahuwah lyazwida kulaale, Lilavwilima akuuntumuka busi butondezya kunyema kwakwe. Mukuli wakwe ulalema alimwi ngwabukali. Mukanwa Lyakwe muzwide kukalala, alimwi mulaka wakwe uli mbuli mulilo uusyukuta. 30Mwami Yahuwah uyoolekela muntu umwi aumwi kuti amvwe jwi lyakwe, mukukalala. Kuyooba kuvwilima kwamulilo amabbalu-bbalu, civwulamabwe amvula yamuyoba.\n1Amuboole aafwiifwi nywebo nobantu bamasi oonse muswiilile! Amuteye matwi muswiilile nywebo nobantu. Nyika kiswiilila azyalo azyoonse zili mulinjiyo, nyika yoonse mbwiizulwa azyoonse zyeendeenda mulinjiyo.2Mwami Yahuwah wanyemena masi oonse, alimwi bukali Bwakwe bulaatalaa ampi zyabo. Uyoobanyonyweeda limwi, uyoobaaba kuti bajaigwe. 3Beenzinyina bajaidwe basowelwa anze, mitumba yabo iyoonunka, zilundu ziyoosalala bulowa bwabo. 4*Zyoonse anyenyezi zyakujulu ziyooenzemuka, julu liyoovwungana mbuli bbuku, makamu aamweenya wakujulu ayooloka, mbuli matu aakayuma aamusaansa, ziyooba mbuli nkuyu zinyanide ziloka kuzwa mumukuyu.\n*Bukali bwa Mwanaambelele: Langa Revelation 6:14-17.\n14Kasimpe bayooba mbuli bungu, mulilo uyoobatenta. Tabakonzyi kulifutula, kuzwa kumabanga-banga aamulilo uuvwilima. Ooyo tuuli mulilo wamakala wakulikasaazya, tuuli mulilo wakuyota pe\n4 Muntu uuli woonse nguWangu; nkokuti muya wawisi antoomwe amuya wamwanaakwe mulombe, boonse mbibangu. Muntu ooyo uubisya nguyoofwa.\n15 Nkaambo buzuba bwa Mwami Yahuwah buli aafwiifwi kubasikila aabo batamuzyi Yahuwah kuti abeteke misyobo yoonse, mbubonya mbuli mbumwakali kucita, ciyoocitika akulindinywe, milimo yanu iyoomupilukila. 16Mbubonya mbuli mbumwakali kunywida acilundu cangu cisalala, mbubonya oobo bamasi bayoonywida mpawo cakutaleka, bayoonywa cisubulo cakunywida limwi, mane bakazimaane mbuli kuti kunyina nibakaliko.\n9 Ncinzi ncomulyeekezya kucitila Mwami Yahuwah? Kufumbwa eezyo nzyobakanza Mwami Yahuwah uyoozimanizya. Mapenzi taakabooli lwabili. 10Bayoopatila antoomwe mbuli mumamvwa, alimwi eelyo nobaciyookoledwe waini wabo mbuli basibukoko, bayoosyukutwa mbuli zifumpu ziyumu.\nBikkila maanu aawa: Kubikkilizya kwaamba kuti basofweede bayoosyukutwa amulilo, kuli cimwi cikondelezya caambwa mukampango aaka cijatikizya mazuba aazya kumbele: “Kupenzyegwa takukabooli kabili.” Ooku nkokwaamba kuti zinyonyoono, buzangi, abuumba boonse buboolela muli ncico buyoomanizyigwa lyoonse kukabe kutamani, kumanina lyo cakutainduluka kuboola alimwi! AatembaulweYahuwah!\n3 Mpawo Mwami Yahuwah uyooinka kuti akalwane misyobo eeyo mbubonya mbuli mbwaakalwana mubuzuba bwankondo. 4Mubuzuba oobo maulu aakwe ayoolyata acilundu ca Maoliva cili kujwe lya Jelusalema, cilundu ca Maoliva eeci ciyooandaanyizigwa muzibeela zyobilo kuzwa kujwe kuyoosika kumbo, ciyoopanga kkuti pati, cisela cimwi cacilundu ciyooswena kunyika, cisela cimwi cacilundu ciyooswena kumusanza. 5Mwaakutija muyooinda mukkuti lyacilundu cangu nkaambo linooyoosika ku Azeli. Muyootija mbuli mbomwakatija kuzungaana kwanyika mumazuba aakulela kwa Uziya mwami wa Juda. Aawo Mwami Yahuwah wangu uyooboola antoomwe abasalali boonse.6Mubuzuba oobo takukabi mumuni nokuba kutontola nociba caanda. 7Buyooba buzuba bulibedelede takukabi sikati naaba masiku, mbuzuba buzizilwe ku Mwami Leza. Lyaakuba kumangolezya kuyooba mumuni. 8Mubuzuba oobo maanzi aapa buumi ayookunka kuzwa mu Jelusalema, cisela cawo ciyookunkila kulwizi lwakujwe, cisela cimwi cawo ciyookunkila kulwizi kumbo mainza amupeyo. 9Mwami Yahuwah nguuyoolela nyika yoonse. Mubuzuba oobo kuyooba Mwami Yahuwah omwe, zina lyakwe lilikke ndelinooambwa.10Nyika yoonse kuzwa ku Geba kuyoosika ku Limoni kumusanza lya Jelusalema iyooba mbuli Alaba cibanda. Pele munzi wa Jelusalema uyoosumpulwa akusyaala mubusena bwawo kuzwa kumulyango wa Benjamini mane kuyoosika kubusena bwamulyango wakumusanza, kuzwa kuŋanda ndamfu ya Hananeli kuyoosika kuzikandilo zyawaini. 11Nyika eeyi inookkalwa bantu, tiikanyonyoonwi limbi pe. Munzi wa Jelusalema unooliibide.12Nceeci cuumo eeco Mwami Yahuwah ncayooumya misyobo yoonse eeyo iilwana Jelusalema. Mibili yabantu aabo iyoobola kabacikonzya kwiimikila, meso aabo ayoobolela muzikoye zyabo, ayalo milaka yabo iyoobolela mukanwa lyabo.\n1 Amulange,kasimpe oobo buzuba bulasika, mbuzuba bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli misunta yabwizu mumulilo, kasimpe buzuba oobo buboola buyoobatenta amulilo, mbwaamba Mwami Leza Singuzuzyoonse. Taakwe muyanda nuuba mutabi ngobayoosiilwa pe. 2Pele nywebo nomulemeka zina lyangu, zuba lyabululami liyoopasula kalijisi amumuni uuponya. Muyoozwida anze akutambala mbuli boombe nobazwa mucimpati. 3Mubuzuba mbwendiyoocita zintu eezi muyoolyatauka babi, nkaambo bayooba mbuli twe kutusindi twanu, mubuzuba oobo mbwendiyoocita zyintu zyoonse eezi, mbwaamba Mwami Leza Singuzuzyoonse.\n16 Nkaambo mboobuya Yahuwah mbwaakabayandisisya bantu boonse bamunyika, wakatuma Mwanaakwe Simuzyalwa alikke, kuti kufumbwa uumusyoma atafwidilili, pele abe abuumi butamani.\nBikkila maanu aawa: Kampango aaka kaamba kuti “kufwidilila” kutali “buumi bwakupenga butamani mukupenzyegwa."\n"Kufwidilila”: Kuzwa ku G575 akusikila kumamanino aa G3639; kumaninizya kujaila limwi (kuloba, nanka kusweeka), mubwini nokuba mukaambyo: - kujaya, kufwa, kusweeka, kupoila, kuloba. (Strong's Concordance)\n23Bulumbu bwazinyonyoono ndufu, pele caabilo cokwaYahuwah ncapa buyo mbuumi butamani muli Yahushua Kilisito Mwami wesu\nBikkila maanu aawa: Aaka kampango kaamba kuti “bulumbu bwacinyonyoono ndufu." Aaka kampango takaambi kuti “bulumbu bwacinyonyoono mbuumi butamani bwakupenzyegwa, peepe.\n18 Lyoonse ndilamwaambila, alino ndiyanda kwiinduluka cakulila, kuti nkobali banji batondezya mubuumi bwabo kuti mbaasinkondonyina akukambauka kwakuti Kilisito wakatufwida aciingano. 19Kumamaninobayoonyonyoonwa nkaambo leza wabo nzintu zibotya mubili. Balisumpwida zeezyo nzibakeelede kufwida nsoni. Mizeezo yabo iili aazintu zyabuntunsi.\n2 Batesalonika 1:8-9\n8 Uyooboola amulilo uuvwilima akuzoosubula aabo batazi Yahuwah, abaabo bataswiilili Makani Mabotu aambilizya zya Mwami wesu Yahushua Uunanikidwe. 9Cisubulo cabo ncakutibayoonyonyoonwa akunyonyooka kutamani kuzwa kubusyu bwa Simalelo wesu. Bayootandwa kuzwa ku Mwami akubulemu bwakwe bwanguzu.\nBikkila maanu aawa: Kampango aaka kaamba kuti "kunyonyoonwa kutamani," kutali "kupenzyegwa kutamani."\n2 Petulo 2:9-12\n9 Mwami Yahuwah ulizi mbwavwuna bamukomba kuzwa mumasunko, alimwi ulizi mbwaakabeteka bataluleme kuti bakasubulwe mubuzuba bwalubeta. 10Kwaambisya uyoosubula aabo beenda muzisusi zisofweede zyabuntunsi abaabo basampaula bulelo. Aaba balikankaizya, batanyoneki, batayoowi akusampaula balemekwa bakujulu. 11Nibaba bangele babainda nguzu abupati tabaleti mulandu wakusampaula aabo balemekwa kumbele lya Yahuwah.12Pele aaba bantu bali mbuli banyama bamusyokwe baluma, batakwe maanu bakalengelwa kuti kabajatwa akujaigwa. Balasampaula zintu nzyobatazi. Nibanyonyoona bamwi boobo, abalobayoonyonyoonwa mbubonya mubusofwaazi bwabo.\n*2 Petulo 3:7\n7Pele Yahuwah amajwi ngoonya aaya ulibambide julu anyika nzyotubona sunu kuti azoozyuumpe amulilo. Ulizibambide kusikila buzuba mbwayoobeteka akunyonyoona bantu basikasampu-sampu.\nBikkila maanu aawa: "Mulilo utamani" tuuyaki akuvwilima cino ciindi peepe. Eeyi nyika mpotwiimvwi cino ciindi njiiyooba mulilo uutamani uubbebbesya. Ooyu mulilo uyoonyesyela limwi Saatani, bangele bakwe, cinyonyoono, babisyi, alufu kukabe kutamani. Oolo ndolufu lwabili. (Revelation 2:11; 20:6; 20:14; 21:8)\nCinyonyoono ciyookukwidwa limwi akumanizyilwa limwi cakuti tacikainduluki kuba kabili : "Ninzi nywebo ncomumuyeeyela Yahuwah? Uyoomanizya kufumbwa ncomumukanzila, kunyina kupenzya kuciyooba ciindi cabili pe." (Nahumu 1:9)\nYahuwah uyoolengulula Nyika Mpya: "Nkaambo mbuli majulu mapya anyika mpya, eeyo Ime njeyoobamba, mbwiiyookkalilila kunembo Lyangu, mbwaamba Yahuwah, mbweenya alunyungu lwako, azina lyako mboliyookkalilila ." (Izaya 66:22)\n18 Bantu batakuzi bakakalala , lino ciindi casika cakutondezya bukali bwako, aciindi cakubetekwa kwabafu. Alimwi ciindi casika cakupa bulumbu kubabelesi bako, kubashinshimi akubasalali, abaabo balemeka zina lyako, baniini abapati. Ciindi casika cakutiunyonyoone aabo banyonyoona nyika.\n7 Lino myaka iili cuulu niyakamana, Saatani uyooangununwa kuzwa muntolongo, 8uyooinka kuyoocenga masi oonse aali muzyooko zyone zyanyika, nkokuti Gogi a Magogi. Saatani uyoobabunganya antoomwe kuti acite nkondo, banooli banji-banji cakuti bayooboneka mbuli musenga wankomwe yalwizi. 9Bakeenda munyika yoonse akuzinguluka cilawo cabasalali amunzi uuyandika.Pele mulilo wakaloka kuzwa kujulu kuli Yahuwah, wabasyukuta boonse. 10Eelyo Siluuni wakabacenga wakafusilwa mubbibi lyamulilo wamabwe aasalufa, oomo munyama amusinsimi mubeji mobakabede.\nNkukuli kwakazwa muzeezo wakupenzyegwa kuteeli?\nLwiiyo lwamulilo uuyaka kukabe kutamani oomo basweekede mobayoowaalilwa akupenzyegwa kabafwide wakapegwa mpuwo acikombelo the Roman Catholic Church (simamambe wa Ciyubunuzyo 17), ooyo wakatambula lwiiyo oolo kuzwa ku Bagiliki abasimituni. Cikombelo ca Katolika caku Loma cakajana kuti lwiiyo oolu lwakalaa mpindu mumisela yaakatikati, nkaambo lwakaletela cikombelo buvwubi kwiinda mukuulisya "zipego zyakulekelelwa zinyonyoono." Kunyina pe mu Mangwalo aawo mpocaamba kuti basweekede bayoopenzyegwa kukabe kutamani. (For more on The Roman Catholic Beast Power, see "Who is the Beast in the Book of Revelation?")\nZintu zitateelelwi kabotu (Click to Expand.)\nCitamvwisyidwe citaanzi #1\nIzaya 66:24 – 24 Eelyo bayoonyamuka akuyooinka kuyoobona mitumba yabaabo bakali kundizangila, oomo mvwunyu zyabo mozitafwi, alimwi mulilo muutazimi pe. Nkabela bayoosesemya bantu boonse.\nMaako 9:43-44 -43 Nkaako kuti naa kuboko kwakulebya kuti ubisye, ukukosole! Nkaambo nkubotu kuti ukanjile mubuumi butamani koli cilema kwiinda kuwaalwa mubbibi lyamulilo uutamani [G1067: Gehenna] kojisi maboko obilo mumulilo uutakazimwi.44Mwalo oomo mvwunyu zyabo mozitafwi, alimwi mulilo muutazimi.\nBwiinguzi/ Busanduluzi: Ootu tumpango tobile tujisi makani aakopa mizeezo ntotutateelelwi kabotu: (1) "Mvwunyu zyabo tazyikafwi." (2) "Nanka mulilo wabo tuukazimwi."\n"Mvwunya zyabo tazyikafwi."\nIbbala lisanduludwe kuti “mulilo utamani” muli Maako 9:43 ndibbala “gehenna (G1067) Gehenna, wiitwa kuti “Musena wa Hinomu” mu Cizuminano Cakale, wakali musena mulamfu kuyaansi, usyaankene kumusanza lyamunzi wa Jelusalema ooko kwalo, nikwaatalisyigwa mililo yakuumpila bamaleza bamwami Ahazi, abalo bama Juuda bakomba mituni bakatalika kutuuzya bana babo kuli Moloki. Ooko mibili yabanyama bafwide atombe lizwa mumunzi nkolyakali kusowelwa. Ooko mililo yakali kuyaka lyoonse, alimwi mvwunyu zyakali kulya zifwide. Eeci cakali mukonzyanyo wakujailwa limwi. Yahushua wakali kubelesya mukonzyanyo ooyo kuti atondezye mamanino eeni aabasofweede.\nBikkila maanu aawa kuti tiili miiya iitakwe mibili eeyo iiligwa amvwunyu pe, pele "mitunta," (Izaya 66:24) naa mibili iifwide yabantu. Boonse aabo bayoosowelwa muzyiba lyamulilo bayoonjila oomo kabalaa mibili iikkwene (Maako 9:43-45; Mateyo 5: 30). Izaya 51:8 waamba kuti “mvwunyu ziyoobalya mbuli boya bwambelele,” caambilizya kuti bayooligwa cakumaninina, alimwi akuleka kuba ko.\nMvwunyu / Zyuumba eezyo zitokonya akulya mubili uufwide tazifwi pe; zilacinca akukomena akukola, mpoonya azyalo zyilazyala mayi manji alimwi. Mbombuboobo mbozyizinguluka kuyaa kuba lyoonse kusikila mubili woonse wamanina kuligwa.\n"Nanka mulilo wabo tuukazimwi."\n“Kuzima” caamba buyo “kuleka kuyaka”. Mumajwi amwi, ooko nkokwaamba kuti kunyina pe unookonzya kulesya mulilo ooyo.Tuukazimi kusikila zyoonse zyikamanine kupya (kuvwilima akunyeka). Basofweede bayoonyekela lyo ncobeni kusikila bakabe mbuli masizi atwe.\n"1Amulange, kasimpe oobo buzuba bulasika, mbuzuba bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli misunta yabwizu mumulilo, kasimpe buzuba oobo buboola buyoobatenta amulilo, mbwaamba Mwami Yahuwah Singuzuzyoonse. Taakwe muyanda nuuba mutabi ngobayoosiilwa pe. 2Pele nywebo nomulemeka zina lyangu, zuba lyabululami liyoopasula kalijisi amumuni uuponya. Muyoozwida anze akutambala mbuli boombe nobazwa mucimpati. 3Mubuzuba mbwendiyoocita zintu eezi muyoolyatauka babi, nkaambo bayooba mbuli twe kutusindi twanu, mubuzuba oobo mwendiyoocita zyintu zyoonse eezi, mbwaamba Mwami Yahuwah Singuzuzyoonse.\nMukonzyanyo wa Mulilo“Uutazimiki”:\n"Pele kuti nywebo mutandiswiilili Ime akusetekanya buzuba bwa Nsabata, alimwi kuti mutabwezi mukuli, akunjila mumilyango ya Jelusalema mubuzuba bwa Nsabata; nkabela Ime njookutula mulilo mumilyango yamunzi ooyo, alimwi uyoosyukuta masena aaJelusalema, alimwituukakonzyi kuzimwa." (Jelemiya 17:27)\nEeci cishinshimi cakazuzikwa aakale mucaandaano 52:\n" Lino mubuzuba bwaciloba, bwamwezi wasanu mumwaka wakkumi afuka wakulela kwa Nebbukadineza mwami waku Bbabbuloni, Nebbuzaladani mulailili wabalindizi uuli ngoumwi wabapati-pati bamwami waku Bbabbuloni, wakasika ku Jelusalema. 13Wakatenta ŋanda ya Mwami Yahuwah, ŋanda yabwami, alimwi amaanda naali buti oonse mu Jelusalema. Wakatenta amaanda aabalemenede oonse. 14Basilumamba ba Bbabbuloni boonse aabo bakali kusolwedwa amulailili wabalindizi, bakadilimuna bwaanda boonse bwakazingulukide munzi wa Jelusalema.”(Jelemiya 52:12-14)\nKuzuzikwa kwacishinshimi eeci kujatikizya mulilo uutazimiki waku Jelusalema kwakaambwa amu 2 Makani:\n" Bakaumpa ŋanda yokwa Yahuwah akoola bwaanda bwamunzi wa Jelusalema. Bakaumpa maanda aabwami woonse akunyonyoona zyintu ziyandisi zyakali mumo zyoonse. 20Aabo batakajaigwa bakatolwa mubwaange ku Bbabbuloni. Bakabelekela Nebbukadineza abalunyungu lwakwe mbuli bazike kuzoosika kuciindi cabulelo bwamuleli waku Pesiya. 21Aboobo eezyo Mwami Yahuwah nzyaakaambide kwiindila mumulomo wa Jelemiya musinsimi zyakazuzikigwa, kusikila nyika yakasekelela Nsabata zyayo: nkaambo kufumbwa lyoonse nyika niiyooba tongo kwamyaka iili makumi aali ciloba iyoolyookezya mbuli mu Nsabata. (2 Makani 36:19-21)\nBikkila maanu aawa: Cilasalala kuti ooyo mulilo waakutulwa mu Jelusalema (watakeelede kuzimigwa) tuucivwilimi akuyaka mazubaano. Wakaleka kuyaka eelyo zyoonse nizyaamanina kunyeka. Mbombuboobo mulilo mbuubede.\nCitamvwisyidwe cabili #2\nMateyo 25:46 - 46Nkabela aaba bayooinka mumapenzi aatamani, pele baluleme bayoonjila mubuumi butamani.\nBwiinguzi / Busanduluzi: "Cisubulo Citamani" ngamamanino aabasofweede, kutali "cisubulo citamani.” Lubeta lwa Yahuwah, kusubulwa kwabasofweede (nkokuti kunyonyoonwa), kuyooba lyoonse kukabe kutamani; nkaambo eeci nceciyootobela lyoonse kuti cintu canyonyoonwa. Basofweede kunyina pe nobayoopona alimwi. "Masizi aavwilima mulilo abawide: abasowelwe mumulilo; mumilindi milamfu kuyaansi, kutegwa batakonzyi kubuka alimwi." (Intembauzyo 140:10) "Ncobeni, kuti webo walangisya mubusena oobu, tabunoociliko pe." (Intembauzyo 37:10) " Pele basofweede bayoonyonyoonwa; Alimwi basinkondonyina a Yahuwah, bayooyuma mbuli kubekema kwamisena yabwizu. Bayoowunduluka mbuli busi." (Intembauzyo 37:20) " Pele basimilandu bayoonyonyoonwa antoomwe; mamanino aabasofweede nkunyonyoonwa ooko kuyookosozya mazuba aabo." (Intembauzyo 37:38)\nKweezyekanya a 2 Batesalonika 1:8-9:\n" Uyooboola amulilo uuvwilima uzyoosubula baabo batamuzyi Yahuwah abaabo bataswiilili Makani Mabotu aaamba zya Yahushua Mwami wesu.9Cisubulo cabo ncakuti, bayoonyonyoonwa akutamani. Bayootandwa kuzwa kunembo lya Simalelo, akuzwa kubulemu bwanguzu Zyakwe. (2 Batesalonika 1:8-9)\nBikkila maanu aawa: Alimwi aawa, “kunyonyoonwa” (cisubulo) eeco citamani, kuleka kuti nkupenzyegwa kutamani peepe. Kunyina pe mu Mangwalo aawo mpocaamba kuti basweekede bayoopenzyegwa kukabe kutamani.\nCitamvwisyidwe catatu #3\nCiyubunuzyo 14:11 – 11 Lino busi bwakupya kwamapenzi aaya bulaimpuka lyoonse alyoonse: tabakwe kulyookezya syikati nokuba masiku, aabo bakomba munyama amutuni wakwe kunyina nobayoolyookezya kuzwa kukupya ooku sikati amasiku, antoomwe abaabo boonse batambula caando cazina lyakwe.\nCiyubunuzyo 19:2-3 – 2 Kubeteka kwakwe koonse kuliluleme alimwi nkwakasimpe! Nkaambo Wakazula mukaintu uudumide sibwaamu ooyo wakabisya nyika akaambo kabwaamu bwakwe. Yahuwah wamusubwida nkaambo kakujaya babelesi Bakwe 3Alimwi bakapozomoka bakati, Aalumbwe Leza! Busi bwamunzi ooyu bunoountumuka lyoonse alyoonse!\nCiyubunuzyo 20:10 – 10 Eelyo Siluuni dyabooli ooyo wakabacenga wakafusilwa mubbibi lyamulilo wamabwe aasalufa, oomo munyama amusinsimi mubeji mobakabede. Nkabela bayoopenzyegwa sikati amasiku mane kukabe kutamani.\nBwiinguzi / Bupanduluzi: Ibbala lyakuti “lyoonse” mu Bbaibbele lyaambilizya buyo ciindi cikubwene, cigolela aciindi cimwi nanka citakwe mpocigolela. Eeli bbala lilibelesyedwe ziindi zyili 56 mu Bbaibbele kujatikizya zyintu zyakainda kumana kale mazubaano. Muli Jona 2:6, ibbala lya "lyoonse" liiminina "mazuba otatwe amasiku" (Jona 1:17). Mu Ciibaulsyo 23:3, ibbala lya "lyoonse" liiminina "mazyalane aali kkumi." Mukujatikizya muntu, ibbala lya "lyoonse" liiminina kuti "lyoonse kufumbwa nacipona" naa "kusikila kulufu." (Langa 1 Samuele 1:22, 28 a Kulonga 21:6.) Basofweede bayoovwilima mumulilo lyoonse nobacilanga, naa kusikila bakafwe. Eeci cisubulo cakuvwilima mumulilo nkaambo kacinyonyoono ciyooimpana kumuntu amuntu kweendelanya azinyonyoonyo zyakwe, pele caakumanina cisubulo eeco, mulilo uyoozima “Kucinyonyoono kufumbwa nkocikonzya kujanwa, ‘ [Eloah] wesu uli mbuli mulilo uubbebba akuvwilima cakunyesya cili coonse cikonzya kuyaka (BaHebulayo 12:29). Kuli baabo boonse balikotamika ku nguzu Zyakwe a Moza wa [Yahuwah] uyooumpa cinyonyoono. Pele mubantu aabo balamatide cinyonyoono, bayooba kulubazu lwacinyonyoono. Nkabela bulemu bwa [Yahuwah], oobo bunyonyoona cibi, bweelede kubajailizya (nkaambo bali kulubazu lwacinyonyoono cikonzya kuvwilima kunembo lyabulemu bwa Yahuwah) ." (Ellen White, Desire of Ages, p.107)\n"Kasimpe bali mbuli bungu, mulilo uyoobatenta. Tabakonzyi kulifutula, kuzwa kumabanga-banga aamulilo uuvwilima. Ooyo tuuli mulilo wamakala wakulikasaazya, tuuli mulilo wakuyota pe.” (Izaya 47:14)\n"1Amulange, kasimpe oobo buzuba bulasika, mbuzuba bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli misunta yabwizu mumulilo, kasimpe buzuba oobo buboola buyoobatenta amulilo, mbwaamba Mwami Leza Singuzuzyoonse. Taakwe muyanda nuuba mutabi ngobayoosiilwa pe. 2Pele nywebo nomulemeka zina lyangu, zuba lyabululami liyoopasula kalijisi amumuni uuponya. Muyoozwida anze akutambala mbuli boombe nobazwa mucimpati. 3Mubuzuba mbwendiyoocita zintu eezi muyoolyatauka babi, nkaambo bayooba mbuli twe kutusindi twanu, mubuzuba oobo mwendiyoocita zyintu zyoonse eezi, mbwaamba Mwami Leza Singuzuzyoonse.” (Malakayi 4:1-3)\nKuyiisya kuti kuli kupenzyegwa lyoonse kukabe kutamani ncecintu cakatonkela banamaleya kuti bataalukile kukusulaika Yahuwah akusondoka kwiinda cintu cili coonse eeco ncaakaanza dyabooli. Eeci ciiyo camusyobo ooyu cisizya ciimo caluyando cabulemu cokwa Taateesu Uuli Kujulu, alimwi cakaletela ntenda mpati kubulangizi bwa muna Kristu.\nMbuli mbotuli basikwiiya ba Bbaibbele basyomeka, ncintu ciyandika kuti swebo tuvwuntauzye tumpango toonse twa Mangwalo tujatikizya ciiyo eeci katutaninga kosozya makani aali woonse pe. Lyoonse swebo tweelede kusyomeka kucikkelo cabumboni the weight of evidence.\nCitamvwisyidwe Cane #4\nKaano ka Lazalosi aMuntu Uuvwubide (Luuka 16:19-31)\nBwiinguzi / Busanduluzi: Lazarus and the Rich Man (Luuka 16:19-31)\nCitamvwisyidwe Casanu #5\nCiiminina nzi "kupenga mukujokezyela kwamulilo uteeli"?\nBwiinguzi / Busanduluzi: "kupenga mukujokezyela kwamulilo uteeli"takuli "kupenzyegwa lyoonse kukabe kutamani mumulilo uutakonzyi kuzima pe." Pele, nkupenzyelwa limwi nkaambo kambuubede mulilo ooyo wuumpa kufumbwa cikonzya kuyaka munsi lyawo alimwi tuuzimwi kuti eeco cikonzya kuvwilima kaciciliko akukonzya kuyaka kusikila camanina do kuvwilima akunyekela limwi.\n" Mbweenya mbuli minzi ya Sodoma a Gomola, aminzi yakali mumbalaa yeeyo mbuyakacita, mukulisanganya mubwaamu, akunjilila muzyintu zyitondwa, eeyi minzi yakaba mukonzyanyo wakupenzyegwa akujokezyelwa kwamulilo uutazimigwi." (Juda 1:7)\nMangwalo alisalazyide kuti Sodoma a Gomola bakapenzyegwa “kusubulwa kwakujokezyelwa mulilo uutamani.” Nokuba boobo eeyi minzi, abantu bakali muli njiyo tabayaki akuvwilima mazubaano. Mulilo ooyo wakazima kale nizyaamanizya kuyaka zyoonse. Aboobo mamanino aaminzi eeyo taamani pe. Sulufa atwe eelyo licijanwa mukati amumbali lya Lwizi Lufidwe (Dead Sea) mbobumboni bwamamanino aalubeta lwa Yahuwah lwakaboolela minzi eeyi.\nMutwanga Petulo awalo ulasalazya kwaamba kuti eeyi minzi yakaumpwa kusikila coonse cijatikizya mayake nokuba wakajenwe mumunzi oomo aciindi eeco cakaba twe:\n"Alimwi kupindulwa kwaminzi ya Sodoma a Gomola kuba twe ncecakabasinganya akubaatula, akubabamba kuti babe citondezyo kuli baabo boonse bacita zisofweede akupona munzila yabusofwaazi." (2 Petulo 2:6)\nBantu bakakkede mukati kaminzi iisofweede eeyi bakasandulwa kuba twe mbweenya mbuli bwakaamba bashinshimi kabeendelezyegwa abulemu bwakujulu mbubakaambilizyide kuti basofweede mbobayooba aciindi calubeta lwamamanino.\n"1 Amulange, kasimpe oobo buzuba bulasika, mbuzuba bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli misunta yabwizu mumulilo, kasimpe buzuba oobo buboola buyoobatenta amulilo, mbwaamba Mwami Leza Singuzuzyoonse. Taakwe muyanda nuuba mutabi ngobayoosiilwa pe. 2Pele nywebo nomulemeka zina lyangu, zuba lyabululami liyoopasula kalijisi amumuni uuponya. Muyoozwida anze akutambala mbuli boombe nobazwa mucimpati. 3Mubuzuba mbwendiyoocita zintu eezi muyoolyatauka babi, nkaambo bayooba mbuli twe kutusindi twanu, mubuzuba oobo mwendiyoocita zyintu zyoonse eezi, mbwaamba Mwami Leza Singuzuzyoonse." (Malakayi 4:1-3)\nBikkila maanu aawa: There is an eternally burning fire, but it's not what you think!\nKukosozya makani: Basofweede basizibi abateempwibayoonyonyweedwa limwi amulilo kutobela cuulu camyaka the millennium. Oolu “ndolufu lwabili." Bayoolekela limwi kuba kuli koonse kukabe kutamani.\nZimwi zijatikizya cibalo eeci...\nKolyookezya mu Luumuno (video)\nKubandika aBafwide: Kubandika a Madaimona (video)


Ino Kamboni wa Jehova Mupainiya, Muntu Uuli Buti?\nAMUBALE MU Abbey Afrikaans Ahanta Aja Albanian Altai Alur American Sign Language Amharic Angolan Sign Language Arabic Argentinean Sign Language Armenian Assamese Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivian Sign Language Boulou Brazilian Sign Language British Sign Language Bulgarian Bulgarian Sign Language Bété Cambodian Carib Catalan Cebuano Changana (Zimbabwe) Chavacano Chichewa Chilean Sign Language Chin (Hakha) Chin (Tiddim) Chinese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Digor Douala Drehu Dusun Dutch Dutch Sign Language Ecuadorian Sign Language Efik Emberá (Catío) English Esan Estonian Ewe Fante Faroese Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Ghomálá’ Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Gujarati Gun Guna Guéré Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Huichol Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Itawit Japanese Japanese Sign Language Javanese Jula Kabuverdianu Kabyle Kachin Kannada Karen (S'gaw) Kazakh Kazakh (Arabic) Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korean Korean Sign Language Kpelle Krio Kurdish Kurmanji Kurdish Kurmanji (Caucasus) Kwangali Kwanyama Kyangonde Lahu Lambya Laotian Latgalian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Malaysian Sign Language Maltese Mam Mambwe-Lungu Mangareva Maninkakan (Eastern) Mano Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mazahua Mazatec (Huautla) Mbukushu Medumba Mende Meru Miskito Mixe (North Central) Mixtec (Guerrero) Mixtec (Huajuapan) Mizo Mongolian Moore Motu Mozambican Sign Language Myanmar Myanmar Sign Language Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele Ndebele (Zimbabwe) Ndonga Nepali Nepali Sign Language New Zealand Sign Language Ngabere Ngangela Nias Nicaraguan Sign Language Nigerian Pidgin Niuean Norwegian Nuer Nyaneka Nyungwe Nzema Okpe Oromo Ossetian Otetela Otomi (Mezquital Valley) Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Pilagá Polish Pomeranian Ponapean Portuguese Portuguese (Portugal) Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Russian Russian Sign Language Rutoro Réunion Creole Salvadoran Sign Language Samoan Sango Saramaccan Sarnami Sena Senoufo (Cebaara) Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Shuar Sidama Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swahili Swati Swedish Swedish Sign Language Taabwa Tagalog Tahitian Taiwanese Sign Language Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai (Northeastern) Thai Sign Language Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tyrewuju Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uzbek Uzbek (Roman) Valencian Venda Venezuelan Sign Language Vezo Vietnamese Vietnamese Sign Language Wallisian Waray-Waray Wayuunaiki Welsh Wichi Wolaita Xhosa Yacouba Yapese Yemba Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu\nCiiyo ca Bbaibbele\nCiiyo cesu tobeni\nBbala lyakuti “painiya” ziindi zinji lyaamba baabo bayandaula zilawo zipya akujalula nzila yakuti bamwi batobele. Jesu wakali mbuli mupainiya, wakatumwa anyika kuzikubeleka mulimo uupa buumi alimwi akujalula nzila yalufwutuko. (Matayo 20:28) Mazuba aano, basikumutobela balamwiiya kwiinda mukubelesya ciindi cabo cinji ‘kugwasya bantu kuba basikwiiya.’ (Matayo 28:19, 20) Ibamwi basala kutola lubazu mumulimo ngotwiita kuti mulimo wabupainiya.\nMupainiya muntu uukambauka ciindi coonse. Boonse Bakamboni ba Jehova mbaasikumwaya bamakani mabotu. Pele bamwi babambulula bukkale bwabo kutegwa babeleke kabali bapainiya baciindi coonse, kubeleka mawoola aali 70 mumulimo wakukambauka mwezi amwezi. Kutegwa bacikonzye kucita oobo, banji bacesya ciindi cakubeleka mulimo wabo wakumubili. Bamwi balasalwa kutegwa babeleke kabali bapainiya baalubazu kumasena kuyandika bakambausi ba Bwami. Balabeleka mawoola aali 130 naa kwiinda waawo mumulimo wakukambauka mwezi amwezi. Bapainiya balakkutila abuumi bwabo, kabajisi lusyomo lwakuti Jehova uyoobapa nzyobayandika mubuumi. (Matayo 6:31-33; 1 Timoteyo 6:6-8) Aabo batakonzyi kucita bupainiya bwaciindi coonse balabeleka kabali bapainiya bakugwasyilizya ciindi nobakonzya, alimwi balabeleka mawoola aali 30 naa 50 amwezi.\nMupainiya muntu uukulwaizyigwa aluyando ndwajisi kuli Leza akubantu. Mbubwenya mbuli Jesu, tujana kuti bantu banji mazuba aano balayandisya kuzyiba Leza alimwi amakanze aakwe. (Marko 6:34) Pele tulijisi luzyibo lukonzya kubagwasya neliba lino, kubapa bulangizi buyumu bwakumbele. Ikuyanda basimukobonyina nkokupa kuti mupainiya aabe ciindi cakwe anguzu mukugwasya bamwi kuzyiba makani mabotu. (Matayo 22:39; 1 Batesalonika 2:8) Kwiinda mukucita oobo, lusyomo lwakwe lulayumizyigwa, ulaba acilongwe ciyumu a Leza, alimwi ulakkomana kapati.—Milimo 20:35.\nIno mupainiya inga mwamupandulula buti?\nNcinzi cipa kuti bamwi bacite bupainiya bwaciindi coonse?


Kuswabo kalekale, Yehova ulisuni ayi mukwashi uli woonse unooba aciindi cakucita shintu sheenga shayumya bushicibusa bwabo anguwe alimwi sheenga shabacafwa kuba bacatene. (Dutolonomi 6:6, 7) Ngomulandu Bakamboni Bakwe Yehova balicite bushiku bomwi nsondo ili yoonse ndyebacita kulambila kwamukwashi—kubandikishanya makani ashakumushimu kwaamba ayi bayumye bushicibusa bwabo. Na mulakala nweenka, inga mwasebensesha ciindi ici kwiiya makani amuBaibo eenga ayumya bushicibusa bwanu aLesa.\nNciindi cakuyumya bushicibusa aYehova. “Kamusena pafwaafwi aLesa alakwe ulaakusena pafwaafwi amwebo.” (Jemusi 4:8) Inga twamushiba kabotu Yehova na tweeya shiinji pali nguwe kwiinda muMaswi akwe. Nshila yuubu kutalika kulambila kwamukwashi nkubelenga Baibo pomwi mbuli mukwashi, na kamusuni inga mwasebensesha mulongo wa kubelenga Baibo kwa nsondo ansondo kwa mabungano a Buumi Anciito. Inga mwaabana mbasu shakubelenga muntu womwi awomwi mumukwashi, mwamana kubelenga inga mwabandika nshomweeyawo.\nNciindi cakuyumya bushicibusa bwanu mumukwashi. Basankwa a bakaabo, bashali alimwi abaana, inga bayumya bushicibusa bwabo na kabeeya Baibo pomwi mbuli mukwashi. Cilyeelete kuba ciindi cisangalasha, caluumuno alimwi ciindi uli woonse mumukwashi ncalangila. Bashali inga basala shiiyo nsheenga basebensesha kweelana ashiimo sha bana babo, cimwi ciindi inga basebensesha makani kuswa mu Ngazi Yamulindizi alimwi a Sinsimuka! nabi makani amwi kuswa pa jw.org. Inga mwabandika lipenshi bana banu ndyobacana kucikolo akubacafwa mbweenga bacita. Inga mweebela pulogilamu yatondeshekwa pa JW Broadcasting (tv.jw.org ) alimwi inga mwasangalala kwiinduluka munyimbo sha Bwaami sheeshi shikeembwe kumabubgano ansondo iyo alimwi pesule mulakonsha kusangalala ashakulya shili shoonse nsheenga mwabamba.\nKuba aciindi cilibetele ici cakulambila Yehova mumukwashi nsondo ansondo, cilaakucafwa mukwashi wanu kusangalala kwiiya Maswi akwe Lesa, alimwi akuleta shoolwe shiinji mubuumi bwanu.—Kulumbaisha 1:1-3.\nIno ngumulandunshi tulacita kulambila kwamukwashi?\nIno bashali inga bacita buyani kwaamba ayi boonse banoosangalala akulambila kwamukwashi?\nAmwiipusheko bamwi mulibungano mbobacita kulambila kwabo kwamukwashi. Alimwi amwiipushe na kuŊanda ya Bwaami kuli mabuku ngweenga mwasebensesha kwiisha bana banu makani akwe Yehova.


Kwiimba Kulayandikana Mubukombi Bwakasimpe | Yakwiiya\n“Ncibotu kwiimbila Leza wesu.”—INT. 147:1.\nNkamboonzi kwiimba nikuyandikana mubukombi bwakasimpe?\nNiinzi chikonzya kukugwasya kuti wiimbile Jehova kazizwa aansi aamoyo?\nNkuukuli kuchincha kwakachitwa mubbuku lyanyimbo pya alubo kujana wagwasigwa biyeni akuchincha ooku?\n1. Kwiimba kutupa mweenya wakuchitaanzi?\nUMWI sikwaanza nyimbo ulaampuwo wakati: “Majwi akupa kuyeeyesesya. Nyimbo zikupa kulimvwa kabotu. Pesi kwiimba kupa kuti majwi aalwiimbo akusike aamoyo.” Nyimbo zyesu zyaBwaami zitupa mweenya wakutembawula akutondeezya kuti tulamuyanda Taateesu wakujulu, Jehova. Zipa kuti tube beenzinyina. Nkinkaako, kwiimba kulayandikana mubukombi bwakasimpe kufumbwa kuti tulaatulikke naa tulaakati kabakwesu abachizi.\n2, 3. (a) Bamwi bakubona biyeni kwiimba kumiswaangano yambungano? (b) Njiili mibuzyo njitutalange-lange muchiiyo eechi?\n2 Ukubona biyeni kwiimba kumiswaangano yambungano? Kukufwisya bweeme na? Kuli amwi masena, baalumi kulabakataazya kwiimba akati kabantu. Eezi zilakonzya kupa kuti bantu boonse mumbungano batakuyandi kwiimba, kapati kuti baalu kabatayimbi naa kabali kuchita zimwi zintu nikuli kwiimbwa.—Int. 30:12.\n3 Kwiimba njiimwi nzila yakukomba Jehova. Tatweelede kweendeenda naa kuzwa anze chiindi nikuli kwiimbwa. Nkinkaako, toonse tweelede kulibuzya kuti: ‘Ndikubona biyeni kwiimba kumiswaangano yambungano? Kujana ndachita biyeni kuti kandili abweeme kwiimba akati kabantu? Alubo kujana ndachita biyeni kuti ndiimbe chakubotelwa?’\nKWIIMBA KULAYANDIKANA MUBUKOMBI BWAKASIMPE\n4, 5. Ngaali mabambe akwiimba akachitwa kutempele?\n4 Kuzwa chiindi, bakombi baJehova bakali kutembawula Jehova kwiinda mukwiimba. Chibotezya nchakuti, chiindi maIsrayeli nibakali kukomba chakusyomeka, bakali kubona kuti kwiimba kulayandikana mubukombi. Muchikozyano, Davida naakali kuchita mabambe akuyaka tempele, wakasala maLevi bali 4 000 kuti balumbayizye Jehova anyimbo. Akati kabo, bali 288 ‘bakayiide nyimbo zyaJehova, boonse bakali chenjede.’—1 Mak. 23:5; 25:7.\n5 Chiindi nikwakali kupedwa tempele, bantu bakiimba chamoyo woonse. Bbayibbele lyaamba kuti: “Basimyeembo abasikwiimba kabeelede kuteleezya majwi aabo mbuli ijwi lyomwe kukutembaula akulumba Jehova, alimwi ijwi lyamyeembo alyazizyano alyazibelesyo zimwi zyakwiimba nilyakamvwigwa kukutembaula Jehova, . . . bulemu bwa-Jehova bwakazuzya ing’anda ya-Leza.” Eezi zyakasimya lusyomo lwamaIsrayeli!—2 Mak. 5:13, 14; 7:6.\n6. Ngaali mabambe akwiimba akachitwa aNehemiya?\n6 Chiindi Nehemiya nakabungania maIsrayeli kuti bayakulule bwaanda bwamuunzi waJerusalemu, wakasala bamwi maLevi kuti babe bayimbi. Kwiimba ooku kwakapa kuti bantu babotelwe loko chiindi nibakali kupeda bwaanda kuli Jehova. Kwakasalwa “inkamu impati zyobile zyakweenda kuya butembaula.” Nkamu eezi zyakali kweenda ajulu abwaanda bwamuunzi mumabazu asiyene mpawo bakali kuswaanana aabulambo bwakali aafwiifwi atempele. Bakali kwiimbisya zyakuti bantu bakali kule bakali kubamvwa. (Neh. 12:27, 28, 31, 38, 40, 43) Jehova wakabotelwa kumvwa bakombi bakwe kabali kumutembawula chamoyo woonse.\n7. Jesu wakatondeezya biyeni kuti kwiimba kulayandikana mubukombi?\n7 Chiindi Jesu naakali aanyika, wakatondeezya kuti kwiimba kulayandikana. Naakamaninsya kuchita Chilalilo chaMwaami Chagoko abasikwiiya bakwe, bantu boonse bakaliwo bakatembawula Jehova anyimbo.—Bala Matayo 26:30.\n8. Muliili nzila maKristu bamumwaanda wamunyaka wakusaanguna nibakatusiila chikozyano chili kabotu mukwiimbila Leza?\n8 MaKristu bamumwaanda wamunyaka wakusaanguna bakatusiila chikozyano chili kabotu chakwiimbila Leza. Kusiyana amaIsrayeli bakali kubunganina kutempele, maKristu aaba bakali kubunganina mumaanda aabo. Nikuba kuti maanda aaya taakali mabotu mbuli tempele, pesi bakali kwiimba chakubotelwa. Alubo, mwaapostolo Pawulu wakabuzya maKristunyina kuti: “Amwiisyanye akucenjezyanya cabusongo bunji antembauzyo anyimbo zya-Leza amalelebu, akuya bwiimba lyoonse cakulumba Leza mumyoyo yanu.” (Kol. 3:16) Nyimbo zyesu zyaBwaami zyeelede ‘kwiimbwa chakulumba Leza,’ nkaambo nchakulya nchitupegwa “kuciindi ceelede,” ‘amuzike uusyomekede alimwi uuchenjede.’—Mt. 24:45.\nNIINZI CHIKONZYA KUKUGWASYA KUTI WIIMBE KUTAYOOWI?\n9. (a) Nkamboonzi bamwi nikubakataazya kwiimba kumiswaangano yambungano naa mipati? (b) Kujana twachita biyeni kuti twiimbe kabotu, alubo mbaani beelede kuzulwida? (Langa chifanikisyo chili kumatalikilo achiiyo.)\n9 Nziizili zimwi zintu zikonzya kupa kuti bamwi bayoowe kwiimba? Amwi tamukuzibide pe kwiimba mumpuli yanu naa muchilawu nkumukkala. Amwi mulibona kuti tamukonzyi nkaambo mulikozyanisya abantu bayimba mumarediyo naa muma TV. Pesi eezi tazyeelede kutukachizya kulumbayizya Jehova. Nkinkaako, nikwiimbwa tweelede kubweza mabbuku anyimbo, tubusye mitwe akwiimba chakubotelwa! (Ezr. 3:11; bala Intembauzyo 147:1.) MuMaanda aBwaami miingi, muli maTV atondeezya nyimbo alubo eezi zigwasya kuti bantu bayimbe kabotu. Zilabotezya kuti kwakaba mabambe aakuti baalu kabayimba chiindi nibali kuChikolo Chamulimu waBwaami. Eezi zitondeezya kuti baalu beelede kuzulwida chiindi nikuli kwiimbwa kumiswaangano yambungano.\n10. Niinzi chikonzya kutugwasya kuti tutayoowi kwiimbila ajulu?\n10 Bamwi balayoowa kwiimbila ajulu nkaambo babonaanga mbaliwo. Pesi atuyeeye atala amakani aaya: Nikuba kuti “tulalubizya ziindi zinji” nitwaambuula pesi tatuleki pe kwaambuula. (Jak. 3:2, NW) Nkinkaako, tatweelede kuleka kwiimba akaambo kakuti tulibaliwo.\n11, 12. Niinzi chikonzya kutugwasya kuti twiimbe kabotu?\n11 Amwi ulayoowa kwiimba akaambo kakuti tukonzyi pe. Nikuba boobo, kuli zimwi zintu zikonzya kukugwasya kuti wiimbe kabotu. *\n12 Kuyoya kabotu kulakonzya kukugwasya kuti wiimbe kabotu akuti wiimbile ajulu. Mbukunga magesi apa kuti malayiti alayite, nkinkaako kuyoya kupa kuti ukonzye kwaambuula kabotu naa kwiimba. Nulikwiimba, jwi lyako lyeelede kweendelana ambuwambuula naa kwiinda mbuwambuula. (Langa amwi malayilile aagwasya mubbuku litegwa Benefit From Theocratic Ministry School Education, apeji 181 kusika ku184, ansi aamutwe uuti “Properly Control Your Air Supply.”) Bbayibbele lilayilila bakombi baJehova kuti ‘boongolole chakukondwa’ chiindi nibalikwiimba.—Int. 33:1-3, NW.\n13. Pandulula mbutukonzya kwiimba kabotu.\n13 Nimulikuchita kukomba kwampuli naa awulikke, ulakonzya kuchita zintu zitobela. Sala lwiimbo nduyandisya mubbuku lyanyimbo. Abalile aajulu mabala ali mulwiimbo ndwasala. Yezya kuyoya kamwi luzutu chiindi nulikubala munchali uumwi wanyimbo, kutachinchi jwi. Kuzwa waawo, yezya kwiimbila aajulu kutachinchi jwi. (Is. 24:14) Eezi zilakonzya kukugwasya kuti wiimbile aajulu. Chiindi nuchita eezi toyelede kuyoowa naa kuba bweeme.\n14. (a) Kujulisya mulomo kutugwasya biyeni chiindi nituli kwiimba? (Langa kabbokesi katii, “ Mbukonzya Kwiimba Kabotu.”) (b) Nziizili zintu zikonzya kukugwasya kuti wiimbile aajulu?\n14 Kujulisya mulomo kulakonzya kukugwasya kuti wiimbile aajulu. Nkinkaako, chiindi nulikwiimba weelede kujula mulomo kwiinda mbuchita chiindi nuli kwaambuula. Niinzi nchukonzya kuchita kuti wabonaanga uli ajwi pati naa kaniini? Ulakonzya kujana amwi malayilile aagwasya mubbuku litegwa Benefit From Theocratic Ministry School Education, aapeji 184 mukabbokesi katii, “Overcoming Specific Problems.”\nMBUKONZYA KWIIMBA KABOTU\n(Langa fuka 11-14)\nYimikila ubusye mutwe\nJulisya mulomo agoyooyo\nYIMBA KAZIZWA AANSI AAMOYO\n15. (a) Niinzi chakaambilizigwa kumuswaangano uuchitwa munyaka amunyaka wamu2016? (b) Nkamboonzi bbuku lyanyimbo nilyakabambululwa?\n15 Bantu bakaliwo kumuswaangano uuchitwa munyaka amunyaka wamu2016, bakabotelwa chiindi Mukwesu Stephen Lett wamuKabunga Keendelezya, nakaambilizya kuti kwakaba bbuku lyanyimbo pya lili amutwe uti “Sing Out Joyfully” to Jehovah. Mukwesu Lett wakapandulula kuti twakeelede kuba abbuku pya lyanyimbo nkaambo Bbayibbele lyaNew World Translation of the Holy Scriptures lyakabambululwa. Amwi majwi anyimbo atajaniki muBbayibbele lyaNew World Translation lyamu2013 lyakabambululwa, akachinchwa. Alubo kwakayungizigwa nyimbo zili atala akukambawuka achinunuzyo. Akaambo kakuti kwiimba kulayandikana mubukombi bwesu, bamuKabunga Keendelezya bakapanga bbuku lyanyimbo lili aachivumbyo chisimide. Alubo, chivumbyo chabbuku lyanyimbo chileendelana aBbayibbele lyaNew World Translation.\n16, 17. Nziizili zimwi zintu zyakachinchwa mubbuku lyanyimbo pya?\n16 Nyimbo zili amitwe yeendelana zyakabikkwa muchipaanzi chimwi kuchitila kuti zitakataazyi kuyanduula. Muchikozyano, nyimbo zili 12 zyakusaanguna zili atala aJehova mpawo zili 8 zitobela, zili atala aJesu achinunuzyo. Kumasaangunino abbuku lyanyimbo, kuli mitwe yamakani yanyimbo zyoonse. Eezi zilakonzya kumugwasya mukwesu kuti kalikuyanduula lwiimbo lweendelana ankani yakwe.\n17 Kuti bantu bakonzye kwiimba kazizwa aansi aamoyo, amwi mabala anyimbo akachinchwa kuti amvwisisike. Muchikozyano, kwakali kweelela kuchincha mutwe walwiimbo luti “Bamba Moyo Wako” kuti utii “Atukwabilile Myoyo Yesu.” Nkamboonzi lwiimbo oolu nilwakachinchwa? Nkaambo muntu naakali kwiimba lwiimbo oolu kwakali kubaanga uli kubuzya bamwi nzibeelede kuchita. Eezi zyakali kukonzya kubayumina bapya mumbungano, bantu bali achiyandisyo, bachikula abachizi chiindi nibali kumiswaangano yambungano naa mipati. Nkinkaako, mutwe walwiimbo oolu, aamwi majwi akachinchwa.\nChiindi nimuli kuchita kukomba kwampuli mweelede kupulakitizya nyimbo zyaBwaami (Langa fuka 18)\n18. Nkamboonzi nitweelede kupulakitizya nyimbo mpya? (Langa makani aamunsi.)\n18 Zimwi nyimbo zili mubbuku lyanyimbo pya zilembedwe mbuli nkombyo. Nyimbo eezi zitugwasya kuti tubuzye Jehova zintu zitukataazya. Zimwi nyimbo zitugwasya kuti ‘tuyandane akuchita milimu mibotu.’ (Heb. 10:24) Tweelede kuziba majwi aanyimbo zyaBwaami ambuzyiimbwa. Tulakonzya kuchita eezi kwiinda mukuswiilizya nyimbo zyakalekkodwa zijanika ajw.org. Kupulakitizya kwiimba kamuli kung’anda kulakonzya kumugwasya kuti kamwiimba kamutayoowi akwiimba kazizwa aansi aamoyo. *\n19. Njiili nzila yakutembawula Jehova mumbungano?\n19 Mutalubi kuti kwiimba kulayandikana mubukombi bwesu. Kwiimba kutondeezya kuti tulamuyanda Jehova akuti tulazilumba zintu zyoonse nzyatuchitila. (Bala Isaya 12:5.) Nuyimba kazizwa aansi aamoyo, nga ulikusungwaazya bamwi kuti bachite oobo. Bantu boonse mumbungano, kufumbwa kuti mbapati, mbaniini naa kuti mbapya mukasimpe, balakonzya kutembawula Jehova kwiinda mukwiimba. Nkinkaako, tweelede kwiimba kazizwa aansi aamoyo. Tweelede kuchita kweendelana amajwi asintembawuzyo wakati: “Amwiimbile Jehova.” Atwiimbe chakubotelwa!—Int. 96:1.\n^ par 11 Ikuti uzibe nzila zikonzya kukugwasya kuti wiimbe kabotu, yebela JW Broadcasting yamuDecember 2014 (vidiyo eeyi ijanika alembedwe kuti FROM OUR STUDIO).\n^ par 18 Kumiswaangano mipati, chipaanzi chakuseeni achasikati zitalisya anyimbo kwamaminiti aali 10. Nyimbo eezi zitugwasya kuti tubone kuti kwiimba kulayandikana akuti tubambile myoyo yesu kuti tuswiilile pulogilamu yoonse. Nkinkaako, tweelede kukkala aansi chiindi nikuli kwiimbwa nyimbo eezi.


JESU AAKULONDA NDIWE\nNokwaamana kupenzegwa kwa myaka minji Armando Valldares wakacaazya mafuwa Kukoka. Wakali muntolongo imwi ya Castro nkaambo wakajanika mucikombelo mubuzuba bwa jilisimunzi. Bakali kubalanga muntolongo bakamupenzya kapati, pesi kunyina naakaleka kusyoma pe.\nNkocili cakali kumuyumya -yumya cisyomyo ncaakapa musimbi wazina lya Maata. Ooyu Maata bakabonana kwamana basyabana kacili muntolongo. Lusyomo lwa Valladares lwakamukwelelezya Maata. Nokwakamana ciindi cisyoonto Maata wakasinikizigwa kulongela ku Miami. Ooku kwaandaana kwakabacisa kapati.\nPesi Armando wakakonzya kusisikizya cisyomyo kumusimbi wakwe ngwaakali kuyanda. Wakalembalemba akapepa kakasowedwe akusyomya kuti njakukujana. Kunyina makani naa masumo naciba cili buti cinga candiyoosya. Ooyu mwaange wakasyoma kuti nakuba kuti ciyume buti bumwi buzuba walo amusimbi wakwe Maata bayakwiima kumbele lya Leza mucikombelo kabaamba zisyomyo zyabo zyakukwatana. Bumwi buzuba bayakuswaangana cakumaninina. "Lyoonse ulaandime," mumoyo Armando mbwaakamwaambila musimbi wakwe.\nEeci cisyomyo Armando cakumupa camba munyaka yoonse yakupenzegwa basankwa banji nobakali kutyompokelwa kapati. Awalo Maata wakajatilila kucisyomyo eeci. Wakasola mbwaakali kukonzya kwambila bantu boonse mapenzi aamulumi wakwe. Kunyina naakaleka pe.\nCimwi ciindi inga twatalika kudonaika kuti, hena Klisto uyakuseluka ncobeni bumwi buzuba kuzwa mumakumbi kuti tukaswaangane anguwe? Twalaandeene anguwe kwaciindi cilamfu kapati.\nKuyeeya buyo kuti kumamanino eeyi nyika yamapenzi ikamane, cilakankamanisya. Pesi kuli cintu icitupa lusyomyo mumyoyo yesu. Eeci ncisyomyo kuti Jesu uyakuboola alimwi. Jesu katana basiya basiciiya bakwe kaya kujulu wakabasyomya kuti.:\n"Myoyo yenu itapengi. Amusyome muli Leza, musyome mulindime. Mung'anda yataata kuli maanda manjimanji. Nikwatali boobu nindamwaambila. Ndaunka kuyakumubambila masena. Naa ndaunka kuya kumubambila masena Njakuboola Alimwi akumutola kutegwa nkwenjakuba anywebo mukabe nkukona." - Johane 14:1-3.\nJesu katana uunka kujulu, wakabasyomezya basiciiya bakwe kuti," NJAKUBOOLA ALIMWI". Wakasyomya kuboola alimwi kutola baabo bamusyoma kucilawo ciluleme ncaakatubambila. Alo mangwalo mbwaamba ziindi zili zyuulu zyobile amyaanda yosanwe kuti Jesu uyakuboola kunyika eeyi cabili cili masimpe mbubona mbocili masimpe kuti wakaliko, wakapona munyika eeyi myaka iili zyuulu zyobile yainda.\nKaindii Leza wakasyomya kuti Messiah uyakuboola, Munununi uuyakubweza zinyonyoono zyesu akulekelela zinyonyoono zyanyika yoonse. Eeci cisyomyo cakali cibotu mbuli kulota biya kubanjibanji bakali kupona mazuba aayo nibakali kupona akucita milimo miyumu. Pesi walo Jesu wakaboola akufwa aciingano. Cisyomyo cakacitika masimpe munzila yabulemu bantu mbobatakali kuyeeyela. Cisyomyo cakuti uyakuboola cili masimpe. Tuleelede kumusyoma utuyanda, kuboola kutola ndiswe mbaakanununa amuulo uutaambiki.\nKuciindi coonse Armando naakali muntolongo wakali kutuma tugwalogwalo amilumbelumbe kuli Maata. Walo Maata imwi milumbe eeyi wakimwaya kubantu kuti bamvwe mapenzi aakwe. Bamwi bantu bakamvwa mapenzi aaya. Amwi malelo naafulumende zyakatalika kukombelezya Castro kuti amwaangulule ooyu mwaange nkaambo kalusyomyo. Muleli wacisi ca France wakaanjila makani cakuti mu mwezi wa October, 1982 Armando wakazwa muntolongo akutansikwa mundeke iiya ku Paris. Ndeke noikkala mu Paris walo cakali mbuli kuti nkulota. Nokwakamana myaka iili makumi obile aakupenga akulindila, nguuya Armando wabalika akuya kukukwantana a Maata.\nMyezi misyoonto noyakamana bakacada mucikombelo ciitwa kuti St. Kieran Church mu Miami kabaindulula zisyomyo zyakukwatana. Kumamanino bakaswaangana cakumanininina. Cisyomyo cakazuzika. "Njakuboola alimwi kulindiwe".\nSena ulakonzya kuyeeya kuti kuyakuba kuswaangana kukankamanisya kuli buti kumamanino twaakukonzya kumubona klistu busyu-a-busyu? Aakulibonya mubulemu boonse, koonse kuusa amakatazyo aakucisa nkutusisa mumyoyo yesu zyoonse ziya kumenwa. Kuboola kwa Jesu kuya kuleta kukkomana kutaambiki nkotwali kulindila. Eelyo tuyakkukala kukabe kutamani akukkala cakuswaangana amuntu wakandeene munyika yoonse.\nJesu ulaboola cakufwambana! Sena ulayandisisya kumucinga?\n2. INO JESU UYAKUBOOLA BUTI?\n(1) Hena uyakuboola cakusisikizya?\n"Kamubona mebo (nde Jesu) ndamwaambila ciindi kacitanasika. Naa umwi wamwaambila kuti nkwali mulukula mutakaunki, naa nkwali kuzyuli mutakasyomi. Nkaambo MBULI LULABO luzwa kujwe LULABONEKA akumbo, akwalo kuboola kwa Mwnaamuntu mbokuya kuba." - Mateyo 24:25-27.\nLulabo lulalibonya kulekule. Inzya kuboola kwa Jesu takukabi kwakusisikizya.\n(2)\tSena Jesu uyakuboola alimwi mbuli muntu?\n"Balo (basiciiya ba Jesu) baali kulungumanisya kujulu mbuli Jesu naakabwezegwa kuya kujulu, kufwambaana bakabona balombwana bobile basamide zituba munsi lyabo. Balombwana aaba bakaamba kuti Nobalombwana baku Galilaya nkaambo nzi muliimvwi aawo akulanga kujulu? OOYU NGUWENA JESU WATOLWA KUJULU kuzwa kulindinywe UYAKUBOOLA MBUBONA MBUMWAMUBONA KAYA KUJULU." - Ncito 1:10-11.\nMubuzuba mbwaakaunka kuzwa munyika yesu eeyi bangele bakabasyomezya basiciiya bakwe "nguwena Jesu" wakatolwa kujulu,uutali umbi, uyakuboola lwakwe mwini mbuli Mwami wa bami. Jesu nguwena wakaponya baciswa alimwi wakajalula boofu. Jesu wakakanana calubomba kumukaintu simamambe. Jesu nguwena wakasinda misozi yabakalikulila alimwi wakatambula bana mumaanza aakwe. Nguwena Jesu wakafwa a ciciingano ca kalivali, wakazikkwa mucuumbwe, alimwi wakabuka mubuzuba bwatatu.\n(3)\tSena uyakuboola kutegwa tukamubone?\n"Amubone, ulaboola mumakumbi, meso oonse ayakumubona." - Cizubuluzyo 1:7. (kabazu kakutaanguna).\nBoonse baya kujanika balapona Jesu aakuboola alimwi, baluleme ababisyi baya kukubona kuboola kwakwe.\nBongaye Jesu mwini mbaakaamba kuti baya kukubona kuboola kwakwe?\n"Kuciindi eeco cibonisyo ca mwanaMuntu ciyakulibonya mujulu, MALELO OONSE MUNYIKA aya koomoka. Baya kumubona mwanaamuntu kaboola mumakumbi akujulu, anguzu abulemu bupati." - Mateyo 24:30.\nMuntu oonse upona anyika yesu eeyi uyakumubona Jesu aakuboola.\n(4)\tMbabani baya kuboola a Jesu?\n"MwanaaMuntu aakuboola mubulemu bwakwe, abangelo boonse, uyakukkala acuuno cakwe cabulemu bwa kujulu." - Mateyo 25:31.\nKoyeeya mbociya kuba Jesu aakuboola abubotu bwakwe boonse kazingulukidwe "abangele boonse."\n(5) Sena inga twakonzya kuziba ciindi cakuboola kwa Jesu?\n"Kunyina uubuzyi buzuba naboola, nababa bangele kujulu, naba Mwana, pele Usyi. Kaambo kaako kamukkede kamulibambide, nkaambo MwanaaMuntu uyakuboola mu oola ndyomutayeyeli." - Mateyo 24:36, 44.\nBoonse baya kukubona kuboola kwa Jesu mubulemu, pesi bamwi bayakujanika tabalibambide. Sena webo lwako omwini ulilibambide kumuchinga Jesu?\n3. INO JESU UYAKUCITA NZI AAKUBOOLA ALIMWI\n(1) Jesu uyakubungika boonse baya kufutulwa.\n"Uyakutuma bangele bakwe amukunga mupati wa mpeta, bayakubungika basale bakwe kuzwa kuzyooko zyone zyanyika. Kuzwa kumamanino akujulu koonse koonse." - Mateyo 24:31.\nKuti wakamuzumizya Jesu kukubamba mumoyo alimwi amubuumi, uyakumwaanzya cakukkomana mbuli mufutuli wako.\n(2)\tJesu uyakubusya baluleme bafwide.\n"Nkaambo Mwami lwakwe mwini uyakuseluka kuzwa kujulu, amoompoompo mupati,ajwi lya mungele mupati, akwiita kupati kwa mpeta ya Leza. BAFWIDE MULI KLISTU BAYAKUBUKA KUTAANGUNA." - Ba Tesolonika bakuntaanguna 4:16.\n"Jesu waseluka kuzwa kujulu amoompoompo. Ijwi lyakwe lipati lyamvwika munyika yoonse. Lyajalula zyuumbwe zyoonse munamaumbwe oonse akubusya zyuulu zyuulu zyabantu zyabakamutambula Jesu munyika yoonse. Kuya kuba kukkomana kuli buti buzuba oobo!\n(3) Jesu uya kubasandula boonse baluleme aakuboola, batali buyo baluleme baafwide, pesi abaluleme bapona.\n"Kwaakumana boobo, swebo notucipona twakucaala TUYA KUKWEMPWA ANTOOMWE AMBABO mumakumbi akuya kumuswanganya mwami mumakumbi. Tukakkale anguwe Mwami kukabe kutamani." - Cisyoonto ca 17.\nKutubamba kuti tukanjile mubuumi butamani. Jesu ulasandula mibili eeyi iifwa kuti ibe mibili mibotu iitafwi.\n"Amuteelele, mwaambile maseseke ! tatukooni toonse, pesi TUYA KUSANDULWA kufwambaana, mukulaba kwaliso KUMWEEMBO WAMAMANINO. Mweembo uyakulila, bafwide baya kubusigwa kukutabola, alimwi baya kusandulwa. Nkaambo cimana ciyakusamikwa kutamana, calo cifwa ciya kusamikwa kutafwa.\nJesu aakuboola "tuya kusandulwa toonse." Koyeeya: kunyina kulebauka kwa mibili, malwazi aatasilikiki, zibbadela , amaanda aakulilila bafu zyajalwa, Klistu waboola!\n(4) Jesu uya kubatola kujulu boonse bantu baluleme.\nWalo lwakwe mwini Jesu wakasyomya kuti\n"Njakuboola kuzikumutola kuti mukakkale andime" mung'anda ya Taata." - Johane 14:1-3.\nPetulo awalo ulakanana cikono cibambidwe kujulu cabaabo bakanununwa. (1 Pita 1:4). Tulakonzya kulangila kuya kwendeenda akubona munzi wa Leza uukankamanisya, Jelusalema Mupya alimwi Taata wesu wa kujulu.\n(5) Jesu uyakuzimanizya zibi akupenga kukabe kutamani.\nBabisyi bakakaka luse lwa Jesu bakalibeteka lwabo beni. Mbuli mbobalanga busyu bwa Jesu kaboola mumakumbi, cakufwambaana bamvwa kucisa kwa cinyonyoono cabo, balilila malundu amandomba aamabwe kuti,\n"kamutulimba mutusise kuzwa ku busyu bwa yooyo uukede acuuno alimwi kuzwa kubukali bwa Mwaana Mbelele." - Cizubuluzyo 6:16.\nCababotela kufwa kwiinda kwiima kumbele aabusyu bwa Jesu uubonesesya. Balizi ino kuti ijwi lyamuzuzumina kuzwa kujulu kaindi lyakali kubakombelezya kuti batambule luse lwa kujulu. Balo aabo bakaliwaaliila akusweeka mukusondoka kwakuyandaula mali naa kulikkomanisya. Naa kuyandaula zyuuno zisumpukide, baziba kuti baka ciyambaalila cintu cinicini mubuumi.\nNcizubuluzyo ciyoosya. Nakuba boobo, kunyina naba omwe wakaelede kuti asoweke. "Leza lwakwe mwini,, takkomani mulufu lwa mubisyi" (Ezekieli 33:11). "Tayandi kuti naba omwe afwidilile, pesi kuti boonse basanduke" (2 Petulo 3:9). Jesu ulaita "amuboole kulindime nyoonse nomukatede alimwi a nomulemedwe, njakumupa kulyookezya" (Mateyo 11:28). Pesi, mukubula coolwe, bamwi bakakukaka ooku kutamba kwa luse.\n4. SENA ULILIBAMBIDE KUMUTAMBULA JESU ABOOLA?\nCakamutolela zyoonse kuti Jesu atubambile buumi bwabulemu kukkala anguwe "mung'anda ya Taata." Cakamutolela buumi bwakwe! "KLISTU WAKALUMBULWA LOMWE kubweza zinyonyoono zyabantu banji, UYAKULIBONYA CIINDI CABILI, kutali kubweza zyinyonyoono; pele kuleta lufutuko kuli baabo bamulindila" (Ba Hebulayo 9:28).\nMufutuli wakafwa aciingano kubweza zinyonyoono zyako, uyakulibonya "ciindi cabili,"alimwi "uyakuleta lufutuko kuli baabo bamulindila." Jesu wakalisungula lwakwe mwini kupa lufutuko kuli umwi wesu. Naa tabooli ciindi cabili, ciingano inga caba cabuyo. Jesu uyanda kutupa munzi wakukala kukabe kutamani anguwe. Kutegwa eeci cibe boobu, tuleelede kumuzuminzya kuti alele mumyoyo yesu mbuli mufutuli alimwi mwami wesu lino.\nMafumofumo mu mwezi wa itwi 16 mu mwaka wa 1945 (August 16, 1945), kaana kasankwa kakaompolala mu komponi ya Shantung mu chisyi cha China kwali ku nyika kati wabona ndeke mujulu. Bantu boonse baumbulu bakazwa anzee kuti balange. Aba basankwa a bamakaintu bakapenga myaka minji-minji kabaangidwe, ama Japanese mbuli basicisi bamasi ngobakali kulwana. Bunji bwambabo cintu coomwe cakabacita kuti babe baumi mumuuya mbulangizi bwakuti bumwi buzuba inkondo iyakumana.\nInguzu zyamagezi zyakayinda akati kankamu ili cuulu comwe amyaanda yosanwe bakasyaala mbaange, bakaendeenda nobakaziba kuti ndeke yakali kulonda mbabo. Muzuzumina wandeke mbuli mbuwaali kuyabukomena, umwi wakaamba kuti "amulange njiiya ndembela ya cisi ca America ililembedwe ku lubazu lwa ndeke."\nMpoona awa cakutasyoma umwi wakavwiila kuti bona batambaika kuli ndiswe. Balizi kuti ndiswe bani? Baboola kututola. Kuciindi eeci aba bantu bakasamide malwendulwendu,bakatede alimwi baciswa biya kuyeeya nkobakali kuzwa, tiibaakonzya kulijata pe.\nKwakaba kunyongana. Bantu bakalikwiide kuzinguluka akuyobeka akunyamuna maanza aabo mujulu alimwi akulila. Mpoona bakaide kulanga alimwi baumuna kuti zii.Kunsi kwa ndeke kwajaluka, bantu batalika kuloka kabasamide zintu zyakuti batalicisi (ma palachuti).\nLino teesi kuti babavuna bayakuboola bumwi buzuba pe, sunu baboola, ino akati kabo! Njiiya mbunga yabantu Yoonse yacicima kuya kumulyango wa munzi. Kunyina wakayeeya ntobolo zyakali kutondekwa kuli mbabo. Nokwaamana myaka yabuumba akupenga, bakamwaya mulyango wa munzi akubalikila kooko basikalumamba bakaboola kubavuna nkobali kuselukila.\nKufwambaana aaya mabunga mabunga aabantu bakapilukila mu minzi mobakali kukala kabababwezede basikalumamba alwezo. Sikalumamba mupati wakali kulanga munzi wa baange wakazumina kuti bakomwa kakunyina akulwana pe. Nkondo yamana. Lwanguluko lwasika. Nyika yakaba impya alimwi.\nCakufwambaana Leza wesu, mufutuli wesu , uyakuseluka kuzwa mumakumbi kuzikutuvuna makani mabi aalunya lwa bantu kubeenzinyina asika kumamanino. Kuya kuba kukomana buzuba oobo, akuyobayoba kwakusekelela twaakuziba kuti: "waswena; ndakonzya kubabona bangele kabasiba mpeta zyabo. Kuyobayoba kuyaakukomena, kuyaakukomena limwi matwi asinka. Pesi tatukonzyi kuleka kulangisha nkaambo twatalika kuyeeya kuti: "wandibona. waziba kuti ndime ni." Tuya kumuziba akutangala kutaambiki; "ooyu ngo Leza waboolela ndime, butali buzuba bumbi pe, sunu buya, ino."\nSena ulilibambide kumucinga mwami mubulemu bwakwe? Naa peepe, walombwa kuti umutambule Jesu lwako omwini mubuumi bwako ino. Mbuli kuboola kwa Jesu kunyika eeyi mbokuya kumana mapenzi aanyika, akwalo kubool kwakwe mumoyo wako kuya kukugwasya kwaajanina nzila mapenzi aabuzuba abuzuba. Walo ooyo uuyumuna ulakonzya kukunununa kuzwa kumikuli ya cinyonyoono alimwi akukupa buumi butamani. Ulakozya kumushyoma Jesu. Ulakonzya kukugwasya kuti akajane ulilibambide aakuboola alimwi akukusyomya buumi wakukomana kukabe kutamani.\nKuboola kwa Jesu mubuumi kukonkya kubusandula kukabe kutamani mbuli kuboola kwa Jesu munyika yesu mbokuya kusandamuna. Ulakonkya kuli besya Jesu. Uyakukubambilila kuboola kwakwe akukupa camba cikankanisya ca buumi butakamani bwalutangalo.


Makani aamu Bbaibbele: Jakobo Waunka ku Halani - Kkeyala yaa Intaneti ya Bakamboni ba Jehova\nHENA ulibazyi bantu aaba Jakobo mbaambaula limwi? Naakamana kweenda kwamazuba manji, Jakobo wakabayaanya amugoti. Bakali kweembela mbelele zyabo. Jakobo wakababuzya kuti: ‘Ino mwazyila kuli?’\nBakaingula bati: ‘Twazyila ku Halani.’\nJakobo alimwi wakabuzya kuti: ‘Hena muli muzyi Labani?’\nBakaingula kuti: ‘Inzya tuli muzyi. Langa nguulya waboola mwana wakwe musimbi Lacelo ambelele zyabo.’ Hena ulakonzya kumubona Lacelo kaboola kuya?\nJakobo naakamubona Lacelo keembela mbelele zya bausyi ba Labani, wakaunka akuzwisya bbwe lyakali kujala aanywidwa meenda kutegwa mbelele zinywe kabotu. Kumane Jakobo wamumyonta Lacelo alimwi walipandulula. Lacelo wakakkomana kapati, alimwi wakaunka kumunzi kwaakwaambila bausyi ba Labani.\nLabani wakakkomana kapati kubona Jakobo mweenzu. Jakobo naakasela Lacelo, Labani wakakkomana kapati. Pele wakaambila Jakobo kuti abeleke mumuunda kwamyaka iili ciloba kutegwa apegwe mukaintu Lacelo. Akaambo kakuti wakali kumuyanda kapati Lacelo, Jakobo wakabeleka. Pele ciindi nicakasika cakuti bakwatane, hena ulicizyi cakacitika?\nLabani wakamupa Leya mupati wa Lacelo. Jakobo naakazumina kubeleka kuli Labani kwamyaka iili ciloba aimwi, Labani wakamupa awalo Lacelo kuba mukaintu wakwe. Kuciindi eeco Leza wakali kuzumizya kukwata maali. Pele mazuba aano Ibbaibbele lizumizya buyo kukwata mukaintu omwe.\nNgwani musimbi ooyu acifwanikiso, alimwi ncinzi Jakobo ncaamucitila?\nNcinzi Jakobo ncaakalisungula kucita kutegwa amukwate Lacelo?\nNcinzi ncaakacita Labani nicakasika ciindi cakuti Jakobo bakwatane a Lacelo?\nNcinzi Jakobo ncaakazumina kucita kutegwa amukwate Lacelo?\nBala Matalikilo 29:1-30.\nNikuba kuti Labani wakamucenga Jakobo, ncinzi Jakobo ncaatondezya kuti muntu nconzyo, alimwi ncinzi ncotukonzya kwiiya kuli eeci? (Matl. 25:27; 29:26-28; Mt. 5:37)\nMbuti cikozyanyo ca Jakobo mbocitondezya kwiindana kuliko akati kaluyando alimwi aluyando lwini-lwini? (Matl. 29:18, 20, 30; Lwiimbo lwa Solomoni. 8:6)\nMbaamakaintu nzi bone bakaba bamukwasyi wa Jakobo kumpela bakamuzyalila bana basankwa? (Matl. 29:23, 24, 28, 29)


Sena Ncintu Cinyinzi Kulimvwa Boobu?—Kusweekelwa Muyandwa Alimwi Akuba Mubuumba Kwaciindi Cilamfwu\nIciindi Muntu Ngomuyanda Nafwa\nAMUBALE MU Afrikaans Albanian Armenian Azerbaijani Azerbaijani (Cyrillic) Bashkir Bicol Brazilian Sign Language Cebuano Chichewa Chilean Sign Language Chinese (Traditional) Chinese Mandarin (Simplified) Chitonga Chitonga (Malawi) Cibemba Colombian Sign Language Croatian Czech Danish Dutch Ecuadorian Sign Language Efik English Estonian Ewe Fijian Finnish French Ga Georgian German German Sign Language Greek Greenlandic Guarani Haitian Creole Hebrew Hiligaynon Hungarian Icelandic Iloko Indonesian Italian Italian Sign Language Japanese Japanese Sign Language Kiluba Kinyarwanda Kirghiz Korean Kwanyama Laotian Latvian Luganda Mexican Sign Language Mixe (North Central) Myanmar Nepali New Zealand Sign Language Nicaraguan Sign Language Niuean Norwegian Nzema Oromo Ossetian Persian Polish Polish Sign Language Portuguese Portuguese Sign Language Quechua (Bolivia) Rarotongan Romanian Russian Russian Sign Language Serbian (Cyrillic) Serbian (Roman) Setswana Sidama Sinhala Slovak Slovenian Solomon Islands Pidgin Spanish Spanish Sign Language Swahili Swedish Tagalog Tahitian Tamil Tatar Thai Tigrinya Tiv Tongan Tsonga Turkish Urhobo Uzbek Uzbek (Roman) Vietnamese Wallisian Welsh Wolaita Xhosa Yoruba Zulu\nSena Ncintu Cinyinzi Kulimvwa Boobu?\nSIKUFWIDWA umwi ulalemba ategwa: “Kubwana mu-England, ndakayiisyigwa kutalitondezya mbuli mbwelimvwide mubuleya. Ndilabayeeya bataata, balo bakazwide mubusilumamba, kabati kuli ndime mujwi lyabukali, ‘Utalili yawe!’ iciindi nokwaba cimwi cindicisa. Nsekonzi kuyeeya kuti naa baama kuli nobakamyontede antela kujatilila umwi wesu tobana (twakali tone swebo). Ndakalaamyaka 56 ciindi nindakababona kufwa bataata. Ndakalimvwa kusweekelwa kupati. Pele, ikusaanguna, cakandikakila kulila.”\nMumisyobo imwi, bantu balakutondezya kulimvwa kwabo caantangalala. Kuti naa baliboteledwe antela balyuuside, ibambi balaziba kuti balimvwide boobo. Pele mumasena amwi aanyika, kapati mu-Europe nkwiili kunyika amu-Britain, ibantu, kapati baalumi, balizibizidwe kusisikizya kulimvwa kwabo, akudyaaminina zili mumyoyo yabo, ikujata camba alimwi akutaba amoyo musyoonto. Pele ciindi mwazimininwa muyandwa wenu, sena kuli mbocilubide ikutondezya buumba bwenu? Ino Bbaibbele lyaambanzi?\nAabo Bakalila mu-Bbaibbele\nIbbaibbele lyakalembwa aba-Hebrayo bakucisi cakujwe cina-Mediterranean, balo bakali bantu balitondezya. Lijisi zikozyanyo zinji zyabantu bakatondezya buumba bwabo caantangalala. Mwami Davida wakamulila mwanaakwe Amnoni iwakajaigwa. Atwaambe kuti, ‘wakalila kulila kupati loko.’ (2 Samuele 13:28-39) Wakamulila naba mwana wakwe mumpelenge Abisalomu, ooyo walo wakasolede kunyanzya bwami. Imakani aali mu-Bbaibbele alatwaambila: “Mpawo mwami wakakankama, wakatanta kuŋanda yakujulu kumulyango, wakaya bulila, nkabela mbuboobo mbwaakaamba naakali kuya, wakati, Maawe mwanaangu Abisalomu! Mwanaangu! Abisalomu! Nindakafwa ndemwini mucibaka cako! Abisalomu mwanaangu! Mwanaangu!” (2 Samuele 18:33) Davida wakalila bunga bwalila usyi bana uuli oonse uuluzi. Alimwi nziindi zyongaye ibazyali nobalombozya kuti kubota bafwa mbabo mubusena bwamwana! Cilibonya kuba ceenzu boobo ikuti mwana wafwa muzyali katana.\nIno Jesu wakalutambula buti lufu lwamulongwaakwe Lazaro? Wakalila naakavula munsi lyacuumbwe cakwe. (Johane 11:30-38) Nokwakainda ciindi, Mariya Magadalene wakalila naakavula munsi lyacuumbwe ca-Jesu. (Johane 20:11-16) Masimpe, Imunakristo uubuteelela bulangizi bwabubuke buli mu-Bbaibbele tausi cakutaumuzika, mbuli bucita bamwi balo batajisi ntalisyo yamu-Bbaibbele iisalala yalusyomo lwabo ikujatikizya bube bwabafu. Pele mbuli muntu uulimvwa bulimvwa muntu woonse uuluzi, Imunakristo wamasimpe, naba abulangizi bwabubuke, ulaba mubuumba alimwi ulaumbilwa bayandwa nobazimina.—1 Ba-Tesalonika 4:13, 14.\nIkulila naa Kutalila\nMbuti ino swebo mbotulutambula sunu? Sena mucijana kuba cintu cikatazya antela cijazya nsoni kulitondezya mbuli mbomulimvwide? Ino basikulaya bakulwaizya kutyani? Imizeezo yabo yamazubaano kanji kanji yiindulula buyo busongo bwaciindi buyoyeledwe bwa-Bbaibbele. Balati tweelede kubutondezya buumba bwesu, kutali kubudyaaminina. Eeci cituyeezya bamaalumi bensiku basyomeka mbuli Jobu, Davida, a-Jeremiya, aabo balo kulila kwabo kujanika mu-Bbaibbele. Tabakwe nobakakusinkila kulimvwa kwabo pe. Aboobo, tabuli busongo pe ikulizandula kuzwa kubantu. (Tusimpi 18:1) Aino, kulila kutondezegwa munzila ziindene mumisyobo yiindene, alimwi ciya mbuli bubede zisyomwa mukukomba kuzizilwe loko ooko. *\nIno kuti mwalimvwa kuti muyandoolila? Ikulila ncibeela cabulengwaleza bwabuntu. Amwiibaluke Jesu alimwi ciindi calufu lwa-Lazaro kuti “moyo wakwe wakalenda, . . . Jesu wakalila.” (Johane 11:33, 35) Munzila eeyi wakatondezya kuti kulila nenzila iluzi iiletwa alufu lwamuyandwa.\nSena kuumbilwa akulila ciindi lifwa muyandwa nzintu zinyinzi\nEeci cilazuminana acakacitikila mutumbu, Anne, wakafwidilidwe mwana Rachel akaambo ka-SIDS (Sudden Infant Death Syndrome). Mulumaakwe wakaamba ategwa: “Icintu cigambya ncakuti kunyina mebo naba Anne nitwakalila kudilwe. Boonse bambi bakali kulengula.” Ooko Anne wakaingula wati: “Inzya, pesi mebo kulila nkwendalikulila kulatukkwana toonse tobile. Ndabona mebo ndakazoocimvwa bwini bwini kakwiindide nsondo zili mbozibede kuzwa lyantenda, nindakazooba endike muŋanda bumwi buzuba. Ndakalila buzuba boonse. Ndasyoma eeci cakandigwasya. Ndakalimvwaanga mbubo mbubo kuzwaawo. Ndakali kweelede kuti ndikulile kuzimina kwamwanaangu. Ndasyoma loko loko kuti mweelede kubalekela kulila aabo baumbilwa. Nokuba kuti kwiingula kunyinzi nkwakuti bambi bateeti, ‘Umuna,’ incobeni eeco tacigwasyi pe.”\nIno bamwi bacitambula buti ciindi nobanyonganizigwa akuzimininwa muyandwa? Mucikozyanyo, amuyeeyele Juanita. Ulikuzi mbokulimvwisya kuzimininwa mwana. Ulisowede kale ziindi zyosanwe. Lino wakaliminsi alimwi. Aboobo ciindi ntenda yamootokala noyakamunjizya mucibbadela, mbuli mbomunga mwazumina wakayoowa. Nokwakainda nsondo zyobile wakanjila mukumyongwa—kiitanazyulila myezi. Mukaindiindi kakazyalwa nkaanga Vanessa—kakaindainda buyo amakilogramu aali 0.9 kulema. “Ndakabotelwa loko,” Juanita ulaibaluka. “Mpaawo limwi ndakaba mutumbu!”\nPele kukondwa kwakwe kwakali kwakaindi kasyoonto. Nokwakainda mazuba one Vanessa wakafwa. Juanita ulaibaluka ategwa: “Ndakalimvwa kumaninwa loko. Ibutumbu bwangu ndakanyanzigwa. Ndakalimvwa kutazyulila. Cakalikucisa kupiluka kumunzi kukaanda ako nkindakamubambilide Vanessa akubona tubaki ntundakamuulilide. Myezi yobile yakatobela, ndabwiindulula mumizeezo buzuba mbwaakazyalwa. Nsikwe nindakayanda kuba acakucita amuntu woonse.”\nSena nkwiindilizya buumba oku? Inga caba cintu ciyumu kubantu bambi kumvwisya, pele aabo, mbuli Juanita, ibaindide mulincico balapandulula kuti bakamulila mwanaabo mbubona mbobanga balila kufumbwa muntu uuponede ciindi cili mbocibede. Iciindi cilamfu kataninga zyalwa mwana ulayandwa abazyali bakwe, mbobaamba. Kuli kujatana kulibedelede abanyina. Iciindi afwa mwana ooyo, banyina balimvwa kuti muntu mwini wazimina. Alimwi eeci ncobeelede kumvwisya ibambi.\nMbokunga Kwamucita Ikunyema Akulipa Mulandu\nAumbi mutumbu ulapandulula mbuli mbwaakalimvwa naakaambilwa kuti mwanaakwe mulombe wamyaka iili cisambomwi wafwa akaambo kabulwazi bwamoyo bwakuzyalwa abwalo. “Ndakainda mukulimvwa kwiindene indene—ikufweluka, kukaka kusyoma, kulipa mulandu, akunyemena mulumaangu adokotela akaambo kakutabona mbuli mbubwakasinizizye bulwazi bwakwe.”\nIkunyema kulakonzya kuba citondezyo cimbi cabuumba. Kulakonzya kuba kunyemena bamadokotela abamanesi, ikulimvwa kuti balikweelede kwiinda awo kusola kugwasya sikuzaya. Antela inga kwaba kunyemena balongwe abasimukowa balo babaanga baide kwaamba akucita zitaluzi. Bamwi balamunyemena sikwaazwa akaambo kakubucitila butaka buzumi bwakwe. Stella ulaibaluka ategwa: “Ndilaliyeeya kumunyemena mulumaangu nkaambo ndakalizi kuti nocatakasika waawa mpocakazootaana. Wakali cisidwe loko, pele wakacita muuzyamvwide kukucenjezya kwabamadokotela.” Zimwi ziindi ulanyemenwa sikwaazwa akaambo kaziminyo ziletwa alufu lwakwe kuli baabo basikucaala.\nBamwi balalipa mulandu akaambo kakunyema—nkokwaamba kuti, balalisinganya akaambo kakuti balimvwa kunyema. Bamwi balalitamikizya alufu lwamuyandwa wabo. “Naatakafwa pe,” balalizula beni, “kuti nindakafwambaana kumusinikizya kuya kuli dokotela” antela “kumusinikizya kubona umbi dokotela” antela “kumusinikizya kububambilila buzumi bwakwe kwiinda bobuya.”\nIkuzimina kwamwana manyongwe aayoosya—ilweetelelo lwini lwini ankumbu zilakonzya kubagwasya bazyali\nKubambi kulipa mulandu kulaindilila awa, kapati kuti naa muyandwa wabo wafwa mpoona mpoona, cakutalangilwa. Balatalika kwiibaluka ziindi nobakamunyemena sikwaazwa antela nobakazwangana anguwe. Antela inga balimvwa kuti tabakwe nobakamulanga sikuzaya mbuli mbobakali kweelede.\nInzila ndamfu yakuumbilwa kwabamatumbu yilacizuminizya eeco bahaazibwene banji ncobaamba, ikuti kuzimina kwamwana kusiya mwaako utamani mubuumi bwabazyali, kapati muli banyina.\nIciindi Wasweekelwa Mukaako\nIkuzimina kwamuntu ngomukwatene limwi musyobo umbi wamanyongwe, kapati kuti naa boonse bakakkede buumi bwamilimo-limo antoomwe. Cilakonzya kwaamba mamanino aanzila yabuumi buzyulide mbobapona limwi, bwakweenda, bwamilimo, bwazikondelezyo, akugwasyanya.\nEunice ulapandulula cakacitika ciindi mulumaakwe naakafwa campoona-mpoona abulwazi bwamoyo. “Insondo yakusaanguna ndakali kufwelukide, mbuli kuti taakwe cakali kubeleka. Nsikwe nindakali kukonzya kulabila nokuba kununsya. Pele, maanu aangu akacaala kaalekene. Akaambo kakuti ndakali limwi amulumaangu ciindi nobakali kusola kumusitikizya kubelesya CPR alimwi amisamu, teendakainda mukukaka kusyoma okuya kufwini kuba. Nokubaboobo, ndakali kulimvwide kutyompokelwa loko, mbuli kuti ndakali kweebelela mootokala uuwida kunkomwe pele kakutakwe ancendakali kukonzya kucita.”\nSena wakalila? “Aino ndakalila, ikapati nindakabala myaanda yamakaadi aalweetelo aayo ngendakatambwide. Ndakalila ali imwi aimwi. Cakandigwasya kwiinda muciindi cakaceede mubuzuba oobo. Pele kwiina cakakonzya kugwasya nindakali kubuzigwa ciindi aciindi mbuli mbundakalimvwide. Aino ndakalipengede we.”\nNinzi cakamugwasya Eunice kwiinda mubuumba bwakwe? “Kakutakwe akuziba, ndakalisalila cakutayeeya ikuti ndiyaambele abuumi bwangu,” ulaamba. “Nokubaboobo, icintu cicindicisa kwiibaluka ncakuti mulumaangu, walo wakali kubuyanda loko buumi, ulabwiindwa lino mbwatawo.”\n“Mutalekeli Bambi Kumusinikizya . . .”\nIbalembi ba Leavetaking—When and How to Say Goodbye balalailila ategwa: “Mutalekeli bambi kumusinikizya mbuli mbomutilimvwe antela mbomuticite. Ibantu boonse balaumbilwa munzila ziindene. Ibambi inga bamwaambila mbobayeeya—kuti mwabwiindilizya buumba antela kuti mwabulezya. Amubalekelele akuciluba. Ikusola kulyaatikizya munkombole iibambidwe abambi naa abuleya boonse, mulalidyaaminina buyo kuti mutafwambaani kuzibila.”\nAino, bantu baindene ibuumba bwabo babweenzya munzila ziindene. Tatusoli kupa muzeezo wakuti nzila imwi ilainda ali imbi kumuntu woonse. Nokubaboobo, ipenzi lilakonzya kuba ciindi muntu muumba nakkalilila muciimo comwe, iciindi nakakilwa kubusyoma bwini bwazeezyo zicitikide. Kwaba boobo ilugwasyo ndiza luyooyandika kuzwa kubalongwe basilweetelelo. Ibbaibbele lyaamba kuti: “Muzwalani ulayandisya kuziindi zyoonse, alimwi munyina wazyalilwa mapenzi.” Aboobo mutayoowi pe kuyandaula lugwasyo, kwaambaula, akulila.—Tusimpi 17:17.\nIbuumba ninzila nyinzi yakutambula kuzimina, alimwi tacili cintu cilubide kuti buumba bwenu bwaba antangalala kubambi. Pele mibuzyo aimbi iyandika kwiingula: ‘Ino inga ndapona buti abuumba bwangu? Sena ncintu cinyinzi kulimvwa kubaamulandu akunyema? Mbubuti mbwenga ndakweendelezya kulimvwa ooku? Ninci cinga candigwasya kucikonzya kwiinda mukusweekelwa amubuumba?’ Icibeela citobela cilayiingula mibuzyo eeyi alimwi aimbi.\n^ munc. 8 Mucikozyanyo, ibantu Bayoruba bana-Nigeria balaalusyomo lwabunsiyansiya mukuzyalululwa kwabuumi. Aboobo ciindi mutumbu nafwidwa mwana, kulaba buumba bupati pele kwakaindi kafwiifwi buyo. Nkaambo mbuli bwaamba kaimbo kamwi mu-Ciyoruba: “Imaanzi alike ngaatika. Inongo yalo tiipwaikede.” Mbuli bwaamba Bayoruba, eeci caamba kuti inongo iiyumwide maanzi, banyina, balakonzya kuzyala umbi mwana—ambweni kuzyalululwa kwayooyo ufwide. Bakamboni ba-Jehova tabatobeli tunsiya nsiya ooto tutalikila muzyaano zitawo zyalo zizwa amizeezo yakubeja yakutafwa kwabuumi alimwi akuzyalululwa yalo iitakwe ntalisyo mu-Bbaibbele.—Mukambausi 9:5, 10; Ezekiele 18:4, 20.\nIno buumba bwabantu bamwi bweendelana buti amisyobo zyabo?\nNzikozyanyonzi nzyotujisi mu-Bbaibbele zyabaabo bakaumbilwa caantangalala?\nIno bamwi bakakutambula buti kuzimina kwamuyandwa wabo? Ino nywebo mwakacitambula buti ciimo cili boobu?\nNinzi cipa lufu lwamukaako kuba musyobo umbi wabuumba?\nIno nzila yakuumbilwa icicitika buti? Sena buumba ncintu cilubide?\nNzintunzi zimwi zicitika muciindi cabuumba? (Amubone kabbokesi apeeji 9.)\nNziimonzi zilibedelede izijatikizya bazyali alufu lwamwana muvwanda lwampoona mpoona? (Amubone kabbokesi apeeji 12.)\nIno bamatumbu banji bajatikizigwa buti akusowa antela kwiindilila? (Amubone kabbokesi apeeji 10.)\nIbbala lyakuti “inzila” talyaambi kuti buumba bulaamulongolongo antela programu iibikkidwe. Kulimvwa kwabuumba kulakonzya kuvwelanavwelana alimwi akutola ziindi ziindeneindene, kweelana aumwi umwi. Ooyu mulongo tauzyulide pe. Ikulimvwa kumbi kulakonzya kulibonya. Izitobelaawa nzitondezyo zimwi zyabuumba zinga zilamucitikila muntu.\nIkulimvwa kutaanzi: Ikunyongana kwakusaanguna; kutaasyoma, kwaakaka; kufweluka kwakumoyo; kulipa mulandu; kunyema.\nIbuumba bupati inga bwabikkilizya: Ikuliluba akubula ŋonzi; ikuminwa kupati; ikucincauzya mbwalimvwa muntu; ikulubizya kwakusala akwakuyeeya; ikulila; kucincauzya kwakuyanda kulya, akukotela naa kuneneya kuletwa; izitondezyo ziindene indene zyakunyongana kwabuzumi; ikuungumana; ikulengaana mumilimo; ikulota bulanga—ikuguma, kumvwa, kubona sikuzaya; mukuzimina kwamwana, ikusulaika kwamukaako kutakwe ampobuyeeme.\nIciindi cakusitikila: Ibuusu bulaakulombozya; ikwiibaluka bubotu bwasikuzaya, kubikkilizya anotuba tusesya sesya.\nIkusowa Akwiindilila—Bamatumbu Balalila\nNokuba kuti wakalijisi kale bana bambi, Monna wakali kukulangila loko kuzyalwa kwamwanaakwe uutobela. Mane katana akuzyalwa, wakali kale mwana ngwakali “kusobanya, kwaambauzya, akulota.”\nInzila yakukamantana akati kabanyina amwana uutana kuzyalwa yakalaanguzu. Ulayaambele akuti: “Rachel Anne wakali mwana wakali kutabula mabbuku ada lyangu nindakali kubala, wakali kundimanya ŋonzi masiku. Ndicikuyeeya kulyata kwakwe kwakusaanguna, mbuli tubayi bayi tuuba, twaluyando. Ciindi coonse aputauka, ndakali kunga ndazula luyando. Ndakamuziba loko cakuti ndakaziba ciindi naakaciswa, naakaba mulwazi.”\nMonna uyaambele kuluula ategwa: “Dokotela takwe naakandisyoma limwi caakumana aciindi. Wakandaambila kuti ndileke kulibilika. Ndasyoma ndakamumvwa naakafwa. Wakaide kusanduka canguzu. Buzuba bwakatobela wakalifwide.”\nIcakacitika kuli Monna tacili cintu cilibedelede. Ikweelana abwaamba balembi ba-Friedman a Gradstein, mubbuku lyabo Surviving Pregnancy Loss, bamakaintu batandila kumiliyoni yomwe mwaka amwaka mu-United States mulikke balainda mukumita kutazwidilili. Aino, mweelwe munyika yoonse ulainda loko awa.\nKanji kanji bantu balakakilwa kubona kuti kusowa antela kwiindilila mause kumukaintu alimwi ncintu ncayeeya—ndiza buumi bwakwe boonse. Mucikozyanyo, Veronica, uutantide loko myaka lino, ulakuyeeya kusowa kwakwe alimwi kapati ulakuyeeya kwiindilila kwamwana ooyo walo wakalikupona kusikila mumwezi wasanu amyezi yone alimwi wakazyalwa kalema makilogramu aali cisambomwi. Wakalimuyumwide kafwide mukati lyakwe nsondo zyobile zyeelezya. Wakaamba ategwa: “Ikuzyala mwana uufwide ncintu ciyoosya kumutumbu.”\nIkulimvwa kwabamatumbu aaba batyompedwe talili lyoonse nokuteelelwa pe, nokuba abamakaintu bambi. Mukaintu umwi walo wakazimininwa mwana kwiinda mukusowa wakalemba: “Ncendaiya munzila iicisa loko ncakuti nicatakalina kucitika kulindime eeci, mubwini bwini teendakajisi amuzeezo waceeco beenzuma ncobakali kupenga pe. Ndakali buyo mbubwena kubula lweetelo aluzibo kuli mbabo mbuli bambi mbwendibabona kuba kuli ndime lino.”\nAlimbi penzi kumutumbu uumbilwa nguyooyo muzeezo wakuti mulumaakwe talimvwi mbuli mbwalimvwa kusweekelwa walo. Mukamuntu umwi wakacaamba boobu: “Ndakalityompedwe cakumaninina kumulumaangu kuciindeeco. Ikweelana ambuli mbwaakazibwene walo, kwiina anokwakabede da pe. Takwe naakali kunga ulaba mubuumba buya mwalo mwendakali kubede pe. Wakalaalweetelo kukuyoowa kwangu, pele kutali kubuumba bwangu.”\nIkulimvwa boobu ndiza nkunyinzi kumulumi—takwe naba akujatana kwakumubili akumoyo amwana kwalo mukaintu wakwe umisi nkwacita. Nokubaboobo, ulaba akusweekelwa. Alimwi ncintu ciyandika loko kuti mulumi amukaintu bazibe kuti bapengede limwi, nokuba kuti muunzila ziindene. Beelede kubwaabana buumba bwabo. Ikuti mulumi wabusisikizya, mukaintu inga ulayeeya kuti takwe lweetelo. Aboobo amulile antoomwe, amubandike, amukumbatane. Amutondezyanye mbuli mbomuyaamene lino kwiinda musyule. Inzya, nobalumi amulutondezye lweetelelo lwenu.\nIbulwazi Bwalufu Lwampoona Mpoona Mubavwanda —Ikwiinda Mubuumba Bwambubo\nIlufu lwamwana lwampoona mpoona nintenda iinyonganya. Ibumwi buzuba imwana uulibonya kuba kabotu akuba muzumi wakakilwa kubuka. Eeci ncintu citalangilwi nokuceya pe, kayi nguni uunga ulayeeyela kuti muvwanda antela mwana uuli woonse uyoofwa bazyali bakwe kabatana? Imwana wali kubede cisiko caluyando lwabanyina lutagoli mpoonaawo waba ncecisiko cabuumba bwabo butagoli.\nIkulimvwa kubaamulandu kulatalika kunjila. Ibazyali ndiza inga balalimvwa kuti mbabaluleta lufu oolo, mbuli kuti lwaletwa abutaka bumwi. Balalibuzya, ‘Ninzi ncotwali kunga tulacita kuti tulukasye?’ * Muziindi zimwi mulumi, kakutakwe akaambo, ndiza ulatamikizya mukaintu wakwe katalibwene obo. Iciindi naaya kumilimo, mwana wali muumi alimwi kali muzumi. Ciindi naasika amunzi, walifwide mukalo kakwe! Ino mukaintu wakwe wali kutyani? Wali kuli aciindeeco? Imibuzyo eeyi iipenzya ileelede kusalazigwa kutegwa itabikki ciminyo alukwatano.\nIzintu zitalangilwi zitakwe bulangile nzizyaleta mause. Ibbaibbele lilaamba ategwa: “Acintu cimwi ncimbwene ansi ano nceeci. Teensi basiluno bazunda mukusiyana, teensi basintaze bazunda munkondo, teensi basongo bajana zyakulya, teensi bacenjede bavuba imbono, teensi basimaanu bafwidwa luzyalo, pe. Bantu boonse buyo balasikilwa ziindi zyalufu azyamapenzi.”—Mukambausi 9:11.\nIno bambi inga bagwasya buti kuti mukwasyi wazimininwa mwana? Imutumbu sikufwidwa umwi wakaingula ategwa: “Mweenzuma umwi wakaboola akuzookukula ŋanda yangu katayandiki akwaamba noliba jwi lyomwe. Bamwi bakatubambila zilyo. Bamwi bakagwasya kwiinda mukwiide kundifunkatila—majwi pe, pele kufunkatila. Teendakali kuyanda kuzyaambaula. Teendakali kuyanda kuti nkeujisi kupandulula cakacitika ciindi aciindi. Teendakali kuyandika mibuzyo yalweeneeno, mbuli kuti ndakalikakilidwe kucita cimwi cintu. Ndime ndakali banyina; ndakali kunoocicita kufumbwa cakali kunga cilakonzyeka ikufutula mwanaangu.”\n^ munc. 61 Ibulwazi Bwalufu Lwampoona Mpoona Mubavwanda (Sudden Infant Death Syndrome [SIDS]), bwalo bufwini kucitika kubavwanda balaamwezi omwe kusikila kumyezi cisambomwi, nkaambyo kabelesyegwa ciindi mwana muzumi nafwa campoona mpoona kakutakwe acaluleta cilaabupandulule. Muziindi zimwi cilayeeyelwa kuti kucitika kwaceeci inga kweelebwa kuti mwana walazikwa busaleme antela kalanzyide kumbali pesi katabbandeme. Nokubaboobo, kwiina nzila yakumulazika iinga yalesya kusika koonse kwa-SIDS.\n“Taakonzyi Kuba Masimpe Aayo!”\nIno Inga Ndakkala Buti Abuumba Bwangu?\nMbubuti Bambi Mbobanga Bagwasya?\nIbulangizi Bwini Bwabafu\nMabala Amusale naa muyanda kukkopa zyakamwaigwa Iciindi Muntu Ngomuyanda Nafwa


Makani Aantalisyo Achipaanzi 2 | Zyiiyo Zyabana Zizwa muBbayibbele\nBALA MU Acholi Afrikaans Albanian American Sign Language Amharic Angolan Sign Language Arabic Argentinean Sign Language Armenian Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazilian Sign Language British Sign Language Bulgarian Catalan Cebuano Chichewa Chinese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Colombian Sign Language Croatian Cuban Sign Language Czech Dangme Danish Dayak Ngaju Dutch Ecuadorian Sign Language Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Javanese Jula Kabiye Kabuverdianu Kachin Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Madagascar Sign Language Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexican Sign Language Miskito Mixe Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Pangasinan Peruvian Sign Language Pidgin (Cameroon) Polish Ponapean Poqomchi' Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Cyrillic Romany (Serbia) Russian Russian Sign Language Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spanish Spanish Sign Language Sranantongo Sunda Swahili Swati Swedish Tagalog Tahitian Taiwanese Sign Language Tamil Tandroy Tankarana Tarascan Tatar Telugu Thai Tigrinya Tiv Tlapanec Tojolabal Tok Pisin Tongan Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu\nNkamboonzi Jehova naakapa kuti kube zambangulwe lyakanyonyoona nyika yakusaanguna? Kuzwa kumatalikilo abantu, kwakaba nkondo. Nkondo yakuchita zibotu naa kuchita zibi. Bantu bali mbuli Adamu, Eva amwanaabo Kaini, bakasala kuchita zintu zibi. Alubo bantu bali mbuli Abelo aNowa, bakasala kuchita zintu zibotu. Muchiindi eecho, bantu biingi bakayindilila kuchita zintu zibi, eezi zyakapa kuti Jehova abanyonyoone bantu aabo. Chipaanzi eechi chiyootugwasya kuziba kuti Jehova ulabona kuti tuchita zibotu naa zibi alimwi takalekeli bubi kabuliwo choonse chiindi.\nTweelede kuba aluumuno, kutali kuba bantu bayandisya kulwana mbuli Dyabbulosi abamutobela\nIkuti twaswiilila Leza mbuli Nowa mbaakachita, tuyoobotelwa akupona kukabe kutamani\nJehova ulazibona zintu zyoonse zichitika. Ikuti twachita zintu ziluleme ulabotelwa, pesi kuti twachita zibi ulabijilwa\nNkamboonzi munsamu wakali akati kamuunda waEdeni niwali kukasigwa kuligwa? Niinzi chakapa kuti Eva alye muchelo wawo?\nLeza wakachitambula chipo chaAbbelo, pesi taakachitambula pe chaKkayini. Kkayini naakazibona, wakanyemesya loko kumane wakajaya mwanike wakwe.\nChiindi bangelo babi nibakakwata banakazi aanyika, bakaba abana balombe bakali kuyandisya kuuma bantu. Kulwana kwakavula munyika. Pesi Nowa wakalisiyene abantu aabo nkaambo, wakali kumuyanda Leza akumuswiilila.\nChiindi chaZambangulwe, mvula yakawa mazuba aali 40, sikati amansiku. Nowa ampuli yakwe bakakkala mubwaato kwachiindi chiinda munyaka. Kumamanino bakazozwa mubwaato.


Tente Lyakukombela Lyamuchiindi chaMusa | Zyiiyo zyaBana Zizwa muBbayibbele\nChiindi Musa naakali aChilundu chaSinayi, Jehova wakamubuzya kuti ayake tente lyakali kuyoobelesegwa amaIsrayeli mukukombela Leza litegwa nchikombelo naa Tente lyakukombela. Tente eeli bakeelede kulinyampula kuti balonga.\nJehova wakabuzya Musa kuti: ‘Buzya bantu kuti bape zipo zyakugwasilizya kuti kuyakwe tente lyakukombela.’ MaIsrayeli bakapa ngolida, nsiliva, nsimbi amabwe mayandisi. Alubo, bakapa masani asiyene-siyene, zikumba zyabanyama azimwi zintu zyiingi. Bakapa amoyo woonse zyakuti Musa wakababuzya kuti: ‘Kwakkwana! Mutayeti zimbi pe.’\nBaalumi abanakazi bakali aluzibo bakagwasilizya mukuyaka tente lyakukombela. Jehova wakabapa busongo. Bamwi bakali koosa ntambo, kusuma milembo akwiibotya. Bamwi bakali kubambanisya mabwe, kupanga zintu zyangolida akubeza.\nBantu bakayaka tente lyakukombela kweendelana ambaakabalayilide Jehova. Bakasuma mulembo mubotu wakali kusiyanisya Busena Busalala aBusena Busalalisya. Mubusena Busalalisya, kwakali bbokesi lyachizuminano, lyakapangidwe azisamu zyamuunga angolida. Mubusena Busalala, kwakabikkwa chiimikilo chalampi changolida, tebulu achipayililo chakuumpila banyama bakutuuzya. Mulubuwa lwatente lyakukombela, kwakabikkwa chisambilo chansimbi achipayililo chipati. Bbokesi lyachizuminano lyakali kuyeezya maIsrayeli atala achisyomezyo chabo chakuswiilila Jehova. Ulizi na kuti chizuminano niinzi? Nchisyomezyo chiyandikana.\nJehova wakasala bana baAroni kuti babeleke kabali bapayizi kutente lyakukombela. Bakeelede kulangania tente lyakukombela akuumpa zituuzyo kuli Jehova. Mupayizi mupati Aroni, nguwe alikke wakali kuzumizigwa kunjila Mubusena Busalalisya. Wakali kunjila mubusena oobu kamwi amunyaka, kapa chituuzyo chazibi zyakwe, zyampuli yakwe azyachisi choonse chamaIsrayeli.\nMaIsrayeli bakamaninsya kuyaka tente lyakukombela nikwakiinda munyaka kuzwa nibakazwa kuEgepita. Kumamanino, bakaba abusena bwakukombela Jehova.\nJehova wakatondeezya kuti wakali kuliyanda tente lyakukombela alimwi wakachita kuti kakuboneka joba ajulu atente lyakukombela. Kufumbwa chiindi joba nilyakali ajulu atente lyakukombela, maIsrayeli taakali kulonga pe. Pesi bakali kulonga kuti joba lyazwa. Bakali kunyampula tente lyakukombela akutobela joba nkulyaya.\n“Elyo ndakamvwa ijwi ipati lizwa kucuuno cabwami, lyakati, Amubone, bukalo bwa-Leza mpubuli akati kabantu, uzookala akati kabo. Bazooba bantu bakwe, alakwe Leza mwini uzookala kulimbabo, azoobe Leza wabo.”—Ciyubunuzyo 21:3\nMibuzyo: Jehova wakabuzya Musa kuti ayakeenzi? Nguuli mulimu Jehova ngwaakapede Aroni abana bakwe?\nKulonga 25:1-9; 31:1-11; 40:33-38; BaHebrayo 9:1-7